ان شاء الله نواصل في الحلقة التانية من صناعة الطفل المصلي. طيب وكنا في في المرة الماضية بنحاول بس نعمل خريطة عامة كده آآ مش هقول للدورة هي خريطة عامة للعملية ككل. عملية الصناعة دي
يعني عملية صناعة الطفل المصلي. طبعا عشان بس يعني يعني انا مش حابب اخش في تفاصيل يعني. بس كلمة الصناعة نفسها ما فيهاش مشكلة. ربنا قال على عين. ماشي؟ فكلمة صناعة يعني عشان ما حدش يعتبر انها كلمة مش صحيحة. لأ. احنا بنحب التعبيرات القرآنية. ولتصنع على علم
فهنا عندنا صناعة طفل قرآني وعندنا صناعة طفل المصلي فالشاهد يعني فعملية الصناعة دي كنا بنحاول نعمل خريطة كده عامة للصناعة المفروض ان انا طالما اصنع يبقى انا عندي دلوقتي فيه منتج هيخرج محتاجين له وصف اجمالي ضروري جدا ومحتاجين وصف تفصيلي للمنتج ده وقلنا
ان المفروض ان الكلام ده هو البداية لانه هيسهم معي في تحديد العمليات وتحديد المدخلات وهيسهم معي في تحقيق في تحديد المعايير والقياسات. دي مهمة قوي. يبقى العمليات والمدخلات والمعايير والقياسات. ماشي؟ فدي
رباعية مطلوبة كده في اي عملية صناعة هتم صناعة انسانية في مخرجات في عمليات في مدخلات في قياسات معايير وقياسات ماشي طيب وكنا بنتكلم عن المعايير دي واهميتها وما يتعلق بيها وكده خلاص
اه من الحاجات المهمة ان ممكن ننزر للامر من زاوية تانية. يعني ممكن نقول صناعة الطفل المصلي طب انا بين قوسين ممكن اقول بناء الطفل المصلي يعني احنا مشغولين جدا عندنا في معهد العلم والعمل مشروع قراءة المعمل بالصناعة
او البناء الانساني وانا قلت مرارا وتكرارا ان كل كل المعاني الشرعية الغيبية لها شواهد واقعية حياتية. الاصول واحدة. الاصول واحدة. يعني اصول مسلا ما يتعلق النهاردة اصول بناء الحوائط والجدران
هي تقريبا اصول بناء الانسان. هي تقريبا واحد. آآ اصول آآ صناعة منتجات هي تقريبا اصول صناعة المهارات اه عند البشر هي هي تقريب خلاص؟ فالاصول واحدة. انها سنن لانها سنن. والامر بيجري في الكون على السنن. ربنا خلق
كل حاجة في كونه تجري على ايه؟ على سنن. وقلنا مرارا وتكرارا. ان السنن اللي ربنا خلقها مش بس بس سنن كونية في سنن بشرية في سنن انسانية زي ما امور الكون تجري على سنن كذلك امور الانسان تجري على ايه؟ على السنن. زي ما فيش سنن فيما يخص الاكوان في السنن فيما يخص الانسان
هي سنن ولن تجد لسنة الله تبديلا تجد لسنة الله تحويلا السنن السنن لا بتتبدل ولا بتتحول ولا بتتغير سنن. تمام؟ طيب فممكن ننزر الامر من زاوية تانية صناعة طفل مصلي على انه بناء الطفل المصلي. طيب
حابب اشير لحاجة بقى هي المفروض انها يعني اتضحت من خلال آآ مباشرتنا لرؤية الوحي فيما يتعلق بالصلاة والاطفال انا لما اقول صناعة الطفل المصلي في الحقيقة انا كان يحلو لي ان اقول صناعة المصلي. لكن
آآ شفت ان انا الكبير ده ابنك مسلا اللي عنده تمنتاشر سنة ولا بنتك اللي عندها تلاتة وعشرين سنة هي صارت مكلفة انت برة الموضوع خلاص  ماشي؟ يعني انت ما اصبحتيش مأمورة بالامر على الوجوب
اصبحت مأمورة به على الاستحباب انت بقى برة النطاق. لانها اصبحت مكلفة امام الله لكن هيبقى هيبقى الامر بالاستحباب ده آآ في مثلا وكان يأمر اهله بالصلاة في اه النبي النبي صلى الله عليه وسلم وامره الاهل بالصلاة. طيب
يعني ايه الوجوب يعني ايه الاستحباب يعني انا ما عادش واجب علي وحدي القيام بعملية انه يصلي. بس صار واجب علي الواجب اللي بقى موجود علي ان انا انكر المنكر الذي اراه امامي
لذلك سبحان الله من الحاجات العجيبة جدا ده حتى برضه مشكلة في اوزان المناكير. اوزان المناكير. عندنا ازمة في اوزان المناكير يعني مسلا الام مسلا اللي هي الملتزمة وخصوصا مسلا لو كانت لها خلفيات بقى مسلا سلفية او كلام من ده ممكن تعتبر
المنكر الاكبر عند بنتها مسلا المحجبة انها بتلبس الوان. بتلبس لون مسلا فاتح شوية مش عارف ايه. بنوتة يعني عندها تمنتاشر سنة وتسعتاشر وتلبس الوان فاتحة في حين ان ممكن تكون البنت دي عندها منكر عقدي
او عندها او مسلا البنت دي بتجمع الصلوات مقصرة في الصلاة ما تعتبرش دي ايه؟ مشكلة. ما تعتبرهاش مشكلة ان انها مقصرة في الصلاة. ومسلا دي مسلا حاجة من الحاجات اللي لاحظتها جدا
ان الاباء والامهات لو في دورة النهاردة لتعليم القرآن او بمعنى ادق تحفيز القرآن بينفقوا فيها من اموالهم وجهودهم وافكارهم. انما لو دورة لتعليم الصلاة انا هعلمه الصلاة هيصلي معه
في حين ان ان الاولى مستحبة على احسن التقديرات  والتانية ركن من اركان الاسلام فاصبح المنكر المتعلق بالمستحبات بقى بياخد من اهتمامنا اكتر من المنكر المتعلق بالواجبات. المناكير المتعلقة بالسلوك بتاخد حجم اكبر
اكبر من المناكير المتعلقة بالمعتقدات يعني مثلا تفزع ان لقت بنتها بتعمل سلوك معين السلوك ده ممكن يخلي شكلها وحش قدام الناس بتطلع مسلا بالجلابة بتاعتها مش مكوية مسلا ماشي؟ مم. انت هتقولي ايه ومش عارف وايه
لأ بس ما تفزعش ان بنتها دي بدأت تقول كلام كده ينم عن انها كأنها شك في وجود ربنا كانها شاكة في مش عارف كان ما عندهاش ايمان بالقضاء والقدر اصلا
كأن هي ناقمة على الدين. كأن عندها ازمة كده مع الله او مع الرسول في امور معينة. في حاجات في قلبها كده البنت كما كانت ايه بتقول كلام ما ينبغيش تقوله
ما تفزعش من القصة دي. وتقول لك دي صغيرة مش مشكلة لما تكبر تفهم ده مصيبة تانية اصلا ولذلك لما انا النهاردة هقول اقامة المصلي واقامة في المصلي لأ لو بتكلم
على اقامة المصلي اللي هو عنده تمنتاشر سنة وعشرين سنة وكلام من ده انا ركزت. سقط عني الوجوب اللي هو بتاع مروهم ماشي؟ ده سقط عنه بس بقي وجوب من باب اخر. وهو انكار المنكر الذي امامه
لان اقسم بالله انت النهاردة لو بنتك طول السنة ولا ابنك طول السنة ما بيفتحش كتاب انت ممكن تقاطعيه وتقولي له لأ شف بقى اللي يعمل لك اكل شف بقى معلش بقى اللي يبقى يجيب لك كزا. يقول لك يا ماما كنت عايز اغير الموبايل. ما ليش دعوة ما اغيرش موبايلات. انت مش لما تبقى فالح اصلا
وبيطاطي راسه بايه؟ وبيمشي. وبتعملي الكلام ده بقلب جامد. ولو جاب بابايا عاتبك تقولي له ايه ايه يعني اصل بيبوظ وما تجرؤش صاحبتك تعاتبك ولا اختك تراجعك. ايه تراجعيني في ايه
ادمر مستقبلها؟  ايه قوة القلب دي في حين لما بناخد نفس الاجراء مع ابننا او بنتنا اللي ما بيصليش لا احنا نفسنا بنبقى حاسين ان بنعمل حاجة صح ولا زوجك في البيت بيتظاهر معك على كده. ولا الناس اللي حواليك بيعملوا كده. واول ما حد يقول لك كلمة خلاص
والسؤال السؤال النهاردة انت حد يقول يا دكتور طب معلش بس معلش اصل يعني الدين ده مش بالاكراه طب مين قال المزاكرة بالاكراه؟ مين قال يعني بالاكراه؟ هو عايز يطلع فاشل
مين قال انه بالاكراه بتكرهيه ليه على دي لأ انا لا بكرهه على دي ولا على دي كفى بالمرء اثما ان يضيع من يعول. امال انت بتتعاهديه يعني ايه بتربيه يعني ايه بتبنيه يعني ايه؟ فدي ازمة تانية. عدم استشعارنا
في بيوتاتنا لوجود منكر اكبر اسمه ترك الصلاة او التفريط في الصلاة طب معلش انت اصل انت لو انا قعدت شديت عليها صلي قدامي وخلاص زي المنافقين. يصلي انا مالي
اللي بينه وبين ربنا. لان في مرحلة اسمها التعود ان بعد مرحلة الانسان لما يجرب حاجة كتير بيألفها بنتك لما لبست الحجاب اول مرة لابساه مش مش حباه. بعد وقت بدأت تحب شكلها في الايه
بقت بتاخد على الحجاب ماشي مش مشكلة لدرجة يعني بعض الناس الصالحين كان يقول طلبنا هذا الامر لغير الله فابى الله لي من كل وجه  ان في مرحلة بتفرض على الانسان اوضاع يضحك ربنا الى قوم يدخلون الجنة في السلاسل
يعني اتعمل ايه؟ يتسد سد كده للجنب واحدة صاحبتك بتغلسي عليها تقعدي تقولي لها مش عارف كزا كزا انا مش عايز رخمة قوي. انت تبدأي ترخمي عليها مرة في التانية في التالتة بعدين هي اللي بقت ايه؟ بترخم عليك عشان تجيب
هي اللي يعني بتضيق عليك عشان تجيبك  ده طبيعي الانسان ليه؟ لان احنا واحنا في تحت سطوة الهوى بنبقى اسرى مش عارفين مش عارفين نفكر مش عارفين نخرج كاننا زي بالضبط بالضبط المأسورين المدمنين مش عارفين نخرج. لما نخرج بس برة الجو ده
نبدأ نفكر ولزلك احنا بنحاول انا مش بقول انا مش عايز اخدهم للخير انا عايز اخرجهم من مدار الشر عشان يفكروا بتجرد انما وانا وانا تحت سطوة الهوا مش عارف افكر
مش هعرف حتى اخد قرار انا انا اسير ما عنديش ارادة ولزلك كانت الشريعة اول نقطة بتأكد عليها قو زي كنت اقول اول حاجة اول مبدأ لازم نفهمه قلناها كتير في المية الابناء
وتحضر معنا هنا في الصلاة اول مبدأ لازم نبقى حريصين عليه فكرة ايه؟ الصيانة انا اول واجب في البناء صيانة اننا اصونها جزاكم الله خيرا. اصونها عن كل ما يكون سبب في دخولها النار
اصونها عنه ولزلك كان حد يقول لي ايه؟ البنت مصرة انها تجيب كزا وتجيب مش عارف ايه وانها تسمع كزا. لأ انا مطالبة اصونك  انا دوري اصونك زي ما انا مطالبة اني اصون ايه؟ اصون اصون بدنك
انا مطالبة صن قلبك قالت لي سامحيني ده دوري ده دوري غصب عني. يوما ما ان شاء الله لما تكبري هتعرفي ان انا ايه ان انا كنت خايفة عليك هو انا ايه اللي تقولي لها طب بالعقل كده طب انا مش الاريح لدماغي اني اسيبك براحتك
هو انت مفتكرة يعني ان انا هبقى مكسوفة ان يقولوا لي بنتك ما بتصليش؟ طب ما عادي اغلب البنات ما بتصليش  وعادي يعني انا ممكن اقول ما سيدنا نوح كان ابنه كزا. ما سيدنا لوط كان انا ايه المشكلة عندي
انا مش قادر اتحمل فكرة ان انا جزء مني يبقى في النار  انا اللي بخاف عليك النهاردة لما بشوفك جاي لك شوية برد ومش عارف وايه واقعد ابكي عليك وانهار لما ابقى قلقانة عليك. ازاي متخيلة ان انا اقدر اتحمل فكرة ان انت
رايحة للنار برجليك اللي ما بتحملش غيابك النهاردة يوم ولا يومين ولا اسبوع الاسبوعين. ازاي هتحمل بعد كده ان انت تبقي في دار وانا في دار مين دي في حال وانا في حال
ولذلك انتم يعني قلتها في بناء الابناء امبارح اه اول امبارح باكد عليها قولوا اللي انتم حاسينه قولوا لهم اللي انتم حاسينه الموضوع مش مش معلومات ومحاضرات قولوا اللي انتم حاسينه
انا انت ممكن تقولي انها كزا كزا بس انا ده ده اللي انا حساه انا مش انا مش يعني مش هقدر اتحمل كده لو بحبك فعلا انا مقدرش اسيبك بتعملي حاجة غلط لو لقيتك واخدة سكة مخدرات ولا كلام من ده هسيبك مش هسيبك
المخدرات هتتعمل لك ايه يعني؟ هتموتي من المخدرات  انا خايفة عليكي انا مش يعني انتي انتي رايحة النار انت متخيلة ان اللي انت عايشة في كنفه وتغضبيه. تخيلي ان انت مسلا باباك قايل لك تعملي كزا وما بتعمليهوش
وعايشة بتاكله في بيته وساكنة عنده ومش عارف وايه انا ازاي صوتك بتعملي كده والموضوع ايه يعني؟ ده انت بتخرجي وبتروحي وبتزاكري وبتعملي وبتقومي وبتتحركي ولذلك سبحان الله يعني الصلاة يعني لا حجة لاحد على الله في مسألة الصلاة
لا حجة لاحد على الله في مسألة الصلاة ابتداء لان الصلاة المطلوبة هو بيعمل انشطة اضعاف اضعافها في اليوم انتهاء بان اصلا حتى غير القادر الصلاة ما بتتركش حتى في ميدان المعركة
ما بتتركش لو حتى هو ايه لا يستطيع الا ان يحرك عينيه ما بتتركش لو حتى مش قادر يتوضأ ولا يعمل يصلي صلاة فاقد الطهورين يعني يعني تقريبا تقريبا فيما اعلم يعني الصلاة
والذكر هم العبادتين ما بيسقطوش ابدا ابدا ما فيش حاجة بتسقطهم خالص خالص  او هيسقط بايه ؟ ما فيش حاجة بتسقطه. المهم يعني فلا حجة لاحد على الله في ترك الصلاة. لا حجة لاحد على الله في ترك الصلاة
المهم يعني فاللي اقصده لما اجي هنا اقول اقامة الصلاة بالنسبة لابني اللي هو قبل عشر سنين وعلى الراجح اللي احنا هنرجحه في في الدورة دي اللي هو البلوغ  يعني العشر سنين تشيل الايه؟ للبلوغ. خلاص؟ ابني اللي قبل البلوغ يبقى البلوغ بتاعنا هنا لو خمستاشر لو اربعتاشر انا اللي مأمور بايه
بان هو يصلي انا اللي مأمور بكده ماشي مأمور بالمسألة دي انا مأمور باني اصنع شخص مقيم للصلاة طيب فهنا الوجوب باقي طب بلغ اصبح مكلف. صلى ما صلاش انا ايه
ما ليش دعوة طيب هيبقى لي ايه انكار الامر بالمعروف والنهي عن المنكر بضوابطه بقى اما عرفناها منكر بايه؟ بضوابط يبقى عندنا مسألة تانية وهي مسألة طب هب ان انا ما علمتوش الصلاة لسبع ولا ولا شددت عليه العشرة ولا الكلام ده. ويا دوب فقت وهو عنده تسعتاشر سنة
ابدأ بقى من الاول تاني علموهم ومش عارف شددوا عليهم وكلام من ده ولا خلاص كده انا ما ليش دعوة اللي انا اميل اليه يلزمك تعملي اللي ما عملتهاش يلزمك اللي ما عملتش تعمليه
اللي ما عملتش هنتعرف عليه ان انت تبدأي بقى بالتدريج كده انت دورك انت بقى تحببيه في الصلاة تبدأي معه طب طب خلينا نضبط صلاة بس طب مش عارف ايه طب كزا طب ايه رأيك في كزا يعني
مرحلة تاخدي المرحلة دي وبتيجي من مرحلة التشديد وراها بقى مرحلة التشريد وراها. يبقى هناخد مرحلة المفروض ناخد مرحلة التحديد  والترغيب وبعدها تيجي مرحلة الترهيب انما ما ندلفش للترهيب ناخد دي تاخد فترتها وتاخد فترتها ده انا ما اميل اليه يعني وان كان البعض بيقول خلاص اللي فاتك فاتك بقى وانت ما لكيش دعوة وكلام من ده خلاص او يعني مش ما لكيش دعوة. دي خلاص هتتحاسبي على اللي عدى
لو خلصنا. بس يعني انطلاقا من الاصول الكبرى آآ لا آآ والله اعلم ان انت تصلحي ده عشان ما تحاسبيش عليه قدام ربنا يوم القيامة المهم يعني فالشاهد احنا لما نقول بقى اقامة
اقامة او صناعة الطفل المصلي ابتداء قلنا انا مش عايز صناعة المصلي اللي هو الكبير آآ قلت لي ايه السبب اللي حضر عندي لكن هيبقى هيبقى الامر بالصلاة استحبابا اما بالامر معروفنا على الايه؟ على المنكر
ويبقى انكار المنكر ده فيما املك انا فيما املك انا هيبقى انكار المنكر ياخد احكامه. احيانا ياخد الوجوب احيانا ياخد الاستحباب حسب الحالة طبقا بقى للمصالح والمفاسد والقدرة والعجز. ماشي؟ المصالح والمفاسد والقدرة والعجز. انما في في السن الصغير ما فيش بقى
فسدوا قدرة وايه وعجز ده بتاعنا خلاص. السبب التاني اللي عشانه قلنا صناعة الطفل المصلي يبقى قلنا السبب الاول ان احنا قلنا صناعة الطفل عشان وان كان لما قلنا صناعة طفل ان احنا
كما صنعت المصلي ككل حتى انت حتى انت ويمكن ده هنأكد عليه اكتر لما نشوف الايات اصلا. الايات بتأكد على ان انا انا مش هقدر اصنع شخص مقيم للصلاة وانا غير مقيم للصلاة. وانما مرارا وتكرارا ما استعنا على اصلاح غيرنا بمثل اصلاح
انفسهم للاصلاح بالاحوال ابلغ ملايين المرات من الاصلاح بالاقوال ومش عايز اقول سامحوني  موقف بنتك من الصلاة هو موقفك انت من الصلاة هي ما شافتكيش عمليا بتعظمي الصلاة زي تعظيمك لحاجات تانية
يعني شفتك بتعظمي مواعيد الشغل وبتعظمي الدراسة وبتعظمي مش عارف ان الزيارة بتاعة فلان ما شافيتكيش بتعظمي الصلاة بنفس الشكل عندنا القدسية بتاعة الطقوس والاقوال وكده بس ما شافتكيش مسلا بتحتفي بالصلاة لحد الاحتفاء الكبير ده
ان ده وقت الصلاة ما حدش كلمني مش عارف ايه معلش طب انا كزا لأ وقت الصلاة جه بتشوفك انت الصلاة في حياتك ايه تأتي ثانيا فلازم في حياتها تأتي ثانية
لازم انما لو شفتك انت الصلاة في حياتك تأتي اولا قبل كل حاجة. الكلام ده لوحده بيسيب عندها ايه؟ يعني حاجات قبل من كل كلام الدنيا ابلغ من كل كلام الدنيا. يعني ودي برضو نقطة نتعرض لها اللي اقصده لما انا نصحت الطفل المصلي انا مش قصدي مش مش قصدي صناعة هو
هو لوحده هتيجي معنا ان انا مقيم في للصلاة في نفسي وفي غيره فانا ده ولزلك ان شاء الله الكلام ده مفيد جدا لاي واحد لو جوزك عنده اربعين سنة وانت عايزة تصنعيه مصلي. لو واحدة صاحبتك عندها مش عارف خمسة وخمسين سنة
مصلية ان شاء الله يكون مفيد لكل الناس. لان قلنا مراية لو تكررا اللي هينجح مع الطفل هينجح مع غيره. اللي ينجح مع الطفل ينجح مع ايه؟ مع غيره سواء كان مفاهيميا او مهاريا
فهمينا لدرجة حتى ان بعض الناس كان يقول انت لو نجحت انك تشرح فكرتك لولد عنده ست سنين هتعرف تشرحها للعالم العالم كله فاللي ينجح مع الطفل مفاهيميا او مهاريا ينجح مع اي حد
لان هو الحال الاصعب مش من ناحية الصعوبة بس من ناحية ان في تحديات كتيرة بتواجهنا في اقامة الامر يعني. طيب فالشاهد اللي اقصده ما نقصدش اقامة الطفل المصلي بس. طب بس ليه بقى اختيار الطفل قلنا السبب الاول؟ لان انا هنا مساحة الوجوب اكبر
مساحة الوجوب انا كولي اكبر ماشي الناحية التانية هي الفرصة اكبر  اولا على مستوى استعداد الطفل على عكس ما تتوقعون. ان انت متخيلة بقى لأ ده هو لما يبقى كبير هيبقى مالك قرار
يقدر يعمل بالعكس الاستعداد دلوقتي اكبر والامور ايسر هو استعداد الزات اكبر لانه لا يزال اقرب الى الفطرة هو هو داخليا لا يزال اقرب الى الفطر النقطة التانية الشواغل والصوارف والعوارض اقل
بكتير النقطة التالتة بالنسبة لك ان الاجر اكبر ما هو برضو احنا بقى مش عايزين نبص للموضوع من زاوية ايه؟ من زاوية الترهيب بس. الترهيب من ان انت مسئوليتك ولم يرح رائحة
الجنة ده ده حقيقي. بس لازم ننزر له برضه من زاوية الترغيب من زاوية ان انت كل صلاة بيصليها في ميزان حسناتك كل شيء افرزته الصلاة في حياته في ميزان حسناتك. يعني دخل يصلي النهاردة في المسجد مسلا سمع الامام بيقول ايه؟ وما انفقتم من شيء فهو يخلفه
وهو عنده خمسة وخمسين سنة. فراح قال بص انا عندي مسلا اتنين مليون دي انا هطلعها وجه الله في الامر الفلاني في ميزان كل واحد كان سبب في انه يصلي بسببه هو
ما هو كل واحد صلى بسببه حد انتزم في الصلاة بسبب انه شافه منتزم في الصلاة. صاحبه لما وصاه مراته لما اتجوزها عياله لما انتزموا في الصلاة بسببه في ميزان
واصلا انت النهاردة ممكن تقولي ايه؟ ده انا يعني واحدة تقولي ايه؟ انا عايزة احفظ ابني الفاتحة عشان كل ما يقراها انا اخد السواب والحسنة ماشي يا حاجة طب ماذا اذا كنت سبب في اقامة ركن في حياته
الصلاة خير موضوع. فمن احب من ان يستكثر فليستكثر. ده كلام النبي صلى الله عليه وسلم ما في شيء ما في شيء بعد التوحيد احب الى الله من الصلاة. ولا اعظم عند الله من الصلاة
ما هو برضو مش كلمة انها ركن دي يعني حاجة عادية لأ يعني لما ربنا يقول وما يتقرب الي عبدي بشيء احب الي مما افترضته عليه. والصلاة دي اعظم فرائض بعد التوحيد على الاطلاق
فده احب شيء الى الله بعد التوحيد. فانت متصورة ايه اللي هينتزرك لو انت تمكنت من اقامة ركن في حياته  فضلا بقى عن حاجات كتيرة جدا يعني انت متخيلة يعني ايه ان انت بالصلاة؟ يعني سبحان الله انا لما كنت اقرأ قوا انفسكم واهليكم نارا
ارى فانت تقعدي تقولي كده يا ربي طب ده فيه حاجات كتيرة تدخل ابني النار مش عارف هي نقيه النار ازاي ما تغلبيش نفسه خليه يصلي بس ان في الحديث الصحيح ان هذه الصلوات خمس كذا نحافظ كان له عهد من الله الا يدخله النار
ولزلك الصلاة الصلاة كصلاة هي منجية من الخلود في النار بيبقى اساسي اساس ومنجية من دخول النار ابتداء لو تمت على مراد الله. لان الكلام ده اكيد يعني انتم عارفينه الناس اللي في الدبلومة
بس علماء اهل السنة اللي هم على منهاج النبي واصحابه. ماشي؟ اما الاربعة الامام مالك والامام الشيخ والامام احمد الامام ابي حنيفة وغيرهم لما اتكلموا في مسألة ايه الحد الادنى من الايمان
اللي دونه المرء يبقى كافر يعني مخلد في النار فمثلا عند عند الحنابلة هما ليهم تلت مذاهب بس من مذاهبهم في مذهبين حاطين الصلاة يعني اتنين من التلاتة حاطين الايه؟ الصلاة. واستدلوا العهد الذي بيني وبينهم الصلاة فمن تركها فقد كفر. طب حتى التمييز
تانيين نعتبر الصلاة ايه؟ اعتبر الصلاة ايه؟ اركانها كفر اصغر يعني ده اكبر من اكبر الكبائر. ده اول لقطة على طول بعد الكفر الاكبر يعني اكبر من البدع واكبر من الزنا واكبر من شرب الخمر
اكبر من كل الكلام ده  عند ناس او بشكل واضح النص زاهر ان انت لو نجحت انك تصنعي الطفل المصلي انت وقيته النار الخلود في النار خلاص على كده مش مخلط في النار ان شاء الله
مش عايز اقول دي بس برضو حتى لو متكاسل فيها لان الامة مجمعة مجمعة على كفر تارك الصلاة جحودا  تارك للصلاة جحودا الامة ايه؟ مجمعة على كفره ما فيش خلاف في المسألة دي خالص
الامة مجمعة على كده اختلفوا بقى في المتكاسل التاركها تكاسلا ده ماشي والتاركها تكاسلا كمان قالوا التارك بالكلية. ده اللي هنبدأ نتكلم فيه انما اللي مسلا بيصلي شوية ويقطع شوية بيصلي صلاة ويسيب التانية لان دايما زي ما قلنا مسألة الكفر دي مسألة مش سهلة. ان احنا نقعد نحكم لحد بيها وعمالين نوزعها على الناس
المهم فالتارك للصلاة بالكلية تكاسلا. يبقى عندي اتنين تاركين للصلاة. فيه تارك للصلاة بالكلية جحودا جحودا. ده خارج من الملة قولا واحدا وخالد وخلت في النار. ولو بيقول لا اله الا الله محمد رسول الله وبيعمل كل اعمال الدنيا
بيعمل كل حاجة تاني وتارك للصلاة جحودا خالد مخلد في النار ماشي  باجماع الامة ما فيش ما فيش خلاف عند حد في المسألة دي خالص  انما اختلفوا في تارك الصلاة بالكلية تكاسلا
الكلية ايه؟ تكاسل الحنابلة وغيرهم وكتير من العلماء على انه ايه كافر كفر اكبر مخرج من الملة ومخلد في النار وخلي بالكم بعض الناس يقول لك ايه يا عم ده متشددين. آآ سيبك من الرأي بتاعه. ده رأي ومعه ادلة ونصوص. والكلام واضح وظاهر
العهد الذي بيننا وبينهم الصلاة فمن تركها فقد كفر والكلام مش سهل لا حظ في الاسلام لمن ضيع الصلاة المسألة برضو ما تفتكروش انها يعني رأي غريب ولا رأي بعيد ده لأ ده رأي رأي
احترموا ليه ادلته نصوصه. الجمهور الامام مالك لابي حنيفة الامام الشافعي الجمهور في ايه في ايه؟ جمهور في في غالب المزهب والا ففي افراد من كل مزهب تقريبا مايلين لمزهب الايه؟ الحنفي
الجمهور على انه كافر كفر اصغر هو مش ما يخرجش مش مخلد في النار بس هو مرتكب شيء ابشع من كل البدع وابشع من كل الكبائر يعني ابشع من انه يزني
وابشع من انه يشرب الخمر وابشع من انه يتعامل بالربا. فاللي عايز اقوله ايه لو انت نجحت انك حتى تصنعي ولد بيصلي ولو تكاسلا ولو تكاسل انت يعني مشترك لها بالكلية. يعني بيصلي شوية ومكسر ويصلي وينتظم ويقطع ويصلي وينتظم ويقطع مشترك لها بالكلية
انت على اقل التكبيرات وقيتيه الخلود في النار شوف انت قد ايه مقصرة في المسألة ده انت المفروض لما يبقى عندك عيل كده تبقي نايمة قايمة نايمة قايمة مشغولة بالقضية دي
ده انت لا يقارن لك قرار ده فلما تبقى ابنها مش عارف ايه لما ابنها مسلا يبقى عمال ماشي في طريقه في الاخر ربنا يعافينا هيجي له منه مش عارف سرطان ولا هيجي له منه مش عارف يبقى
ولا يجي له منه حاجة تبقى عمالة عاملة ايه مش عارفة تنام قلقانة. قايمة نايمة بتفكر في الموضوع ده. قايمة ناوية تفكر الموضوع ده. انت مش مش ازاي ازاي مش اي منامة بتفكري في فكرة ان ابنك او بنتك ممكن
يخلد في النار. فحتى النجاح في انك تصنعي واحد مصلي بس تكاسلا دي اللي لسة بقولها اهو  ده انتي وقيتيه بيه الخلود في النار ما احنا عايزين بقى على الاضمن
فلو تمكنت من انك تصنعي واحد مصلي مصلي. الصلاة التي ارادها الله. ولو عنده زنوب تانية الصلاة تكفرها. وتبقي وقايتيه الدخول في النار ابتداء نحن يوم القيامة طب الناس اللي هم مش مخلدين في النار بقى يحصل لهم يوم القيامة
هيجي الميزان بقى الحسنات والسيئات اللي سيئاته تفوق حسناته هيدخل النار ابتداء يعزب وبعدين يخش الجنة اللي سيئاته تتساوى مع حسناته دول اهل الاعراف وفي الغالب هيخشوا الجنة بعد كده. اللي حسناته اكتر من السيئات يخش الجنة ابتدائي. طب هيخش الجنة ايه اللي هيحصل؟ لسه في درجات
حسب حسناته تبقى درجاته طب اللي هيخش النار فيه دركات حسب سيئاته تبقى دركاته فين بالزبط؟ فالشاهد ان انت لما نقول وقاية لما نتكلم عن الوقاية النهاردة انت قد ايه مأجورة لما تكوني سبب في وقاية ابنك من وجع ولو وقايته من المرض واحنا بنبقى فرحانين كاطباء
لما نكون سبب في ان انا واحد نقيل وجع الفلان. يعني نقي واحد النار دي حاجة مش عندنا. فقوا انفسكم واهليكم نارا نارا وقودها الناس والحجارة. اليها ملائكة غلاظ شداد لا يعصون الله ما امرهم ويفعلون ما يأمرون. فالشاهد اللي اقصده
ان لو عايزين نبص بقى للموضوع من ناحية تانية بلاش ناحية الترهيب لو بصينا ناحية الترغيب فانت الاجر اللي انت هتناليه من صناعة انسان مصلي. ده حاجة تفوق كل الحاجات اللي بتعمليه
ولذلك انا من الحاجات اللي كانت بتحزني ان الامة ككل مقصرة ببابين حتى في العمل بتاعهم العمل بتاع الناس وسعيهم. سعينا احنا سعينا على المسلمين. الباب الاول اقامة كتاب الله والتاني اقامة الصلاة
وفي رأيي ما فيش مجهودات تسبق دول وبالترتيب كده اقامة كتاب الله انه هو اللي هيجيب اقامة الصلاة واحنا الحقيقة في معهد العلم في المشروع بس هي دي شغلنا جدا حتى الحلقات بتاع المتدبر بتاع الولاد ده اللي شاغلنا
اقامة كتاب الله واقامة الصلاة  واهي هتتضح لما نتكلم عن امداد الاوراد تحسينا وتحسينا وازاي زي ما قلنا اتضح الصلة الكبيرة بين كتاب الله وبين الايه؟ وبين الصلاة فده ابتداء كده يقام فيه كتاب الله. لان حتى في بناء الطفل ابتداء اقامة كتاب الله قبل اقامة الصلاة
وبالتوازي مع اقامة الصلاة ان مروءهم بالصلاة لسبع او علموهم الصلاة لسبع. قبل الصلاة لازم يتعلم كتاب الله ان على الاقل الصلاة هيقرأ بها في الفاتحة بالفاتحة ان هو يستعمل القرآن في الصلاة اصلا ابتداء
فدول بابين احنا حتى مقصرين فيهم مش مدركين مساحة الاجر اللي فيهم  لان دي يا جماعة دي عبوديات منهاجية دي بنسميها دايما ام ام العبادة العبادات. ام العبادات يعني ايه ام العبادات؟ التي اذا صلحت صلحت سائر العبادات
اذا اذا صلحت علاقة المرء بكتاب الله اتصلح اتصلح كل الحياة اذا صلحت علاقة العبد بالصلاة تصلح كل الحياة فدي امهات العبادات. القرآن يبنيه منهجيا. والصلاة تبنيه سلوكيا. طيب فلما
نقول اقامة الطفل للمصلي لان في الحقيقة احنا بالنسبة لنا في الشريعة بشكل واضح او عند الله وده اللي يهمنا ان الصلاة اول اولويات. بل بل في رأيي ان الهدف الاهم
من تعليم اي انسان كتاب الله اقامة الصلاة الهدف الاهم لزلك هنشوف التلازم واضح جدا بين الاتنين الذين يمسكون بالكتاب واقاموا الصلاة. ان الذين يأتون كتاب الله واقاموا الصلاة الانعكاس الاهم على الاطلاق. للمنهاج السديد في التعامل مع كتاب الله هو منهاج
الشديد في اقامة الصلاة ولزلك من المعايير المهمة لنجاح الانسان في في علاقته بكتاب الله ان هو علاقته بالصلاة ماشية ازاي؟ واللي اقصده يعني احنا احنا كافراد وكمؤسسات مهملين لهذين البابين
وهم الاهم على الاطلاق في حياة المسلمين. ولزلك كنت اقول سبحان الله النهاردة حتى بمفهوم ممكن البعض يتفق معي فيه او يختلف معي فيه بس انا اشرت اليه مرارة متكررة
النهاردة احنا هنحط وليكن عشرة مليون درهم لبناء المسجد الفلاني او تجديد المصلى الفلاني. وما بنحطش عشرة درهم لبناء اللي هيخش يعمر المسجد ده تتحمسي قوي لان انت معك مبلغ او تجمعه مبلغ يلا يا جماعة. في مسجد بيتبنى في البادية الفلانية
فتقوم موسى اسماء تجمع لها تقول انا علي اجمع آآ خمس تلاف درهم. قلت لها يا سماح طب انا هاجمع عشر تلاف. وتجمعوا ما شاء الله مسلا مية الف درهم. قلت له نروح نحطها
في المسجد اللي هيتبنى في البادية الفلانية. وجعلت لي الارض مسجدا وطهورا ده لو جابه وبتاع كده وحوطوه وفرشوا شوية حصر بمتين تلتميت درهم اسمه مسجد. فين المصلي اللي جوة المسجد ده؟ النبي صلى الله عليه وسلم بنى الساجد قبل ما يبني المساجد
اوجد الساجد قبل ما يكون في مساجد اصلا هم الصحابة ما كانوا في مكة كانوا سجد لله. كان عندهم مصلى ما عندهمش مصلى ده حتى ما كانش حد فيهم يجرؤ يصلي في البيت الحرام
ما كانش عندهم مصلى ولما راح المدينة عمل المصلى سنين اتأخروا عشان يعملوا المصلى اعملوا المسجد انما كل المجهودات من الاموال والاوقات والافكار تبقى للساجد لبناء السجد ده لايجاد هذا الساجد لصناعة المصلي مش صناعة المصلى
لان الرب سبحانه وبحمده قال زهت لي الارض النبي صلى الله عليه وسلم قال وجعت لي الارض مسجدا وطهورا كل المواطن الارض كلها ما عدا المواطن المنهي عن الصلاة فيها هي مسجد وطهور
يصلي الانسان حيثما اراد انا يعني انا لما هقارن ان الفلوس دي رايحة بيتبنى بيها مسرح ولا يتبنى بها مسجد اكيد اتبنى بها مسجد ولما اقول ان الدولة النهاردة مش عارف ما تقعدوش تقولوا لها ايه ومش عارف ايه لا خليها تبني
لان الفلوس دي المخصصات دي هيتبنى بها مش عارف آآ هتترمم بها لدار الاوبرا لقيت بنى مساج انا بتكلم على رؤى الناس نفسها اللي ماذا اذا كانت في حملة؟ الحملة دي اتجمع لها فعلا مبلغ كبير من المال
وحملة لاقامة الصلاة حملة اتعملت لاقامة الصلاة بايه؟ عادي والناس تكسف جهودها واتعمل انشطة ويرصد لها جوائز ويرصد لها  ايه المشكلة لما نجيب ولاد في سن مسلا العشر سنوات ولا التسع سنوات ونعمل مسابقة على اللي هيصلي منهم لمدة شهر صلاة كاملة وهياخد الجايزة الفلانية جايزة ضخمة ترغبه
ما نجيبه بالفلوس هيجرى ايه النبي كان بيتألف قلوب ناس للاسلام بالمال ثم يصير الاسلام بعد ذلك احب اليهم من من كل ما ما على الارض. المشكلة لما نيجي النهاردة نقول واحد شغال
ايه؟ تقول لها انت اسلوبك جميل وحلو ومش عارف ايه. انا عايزة منك تارجت. مش انت شغالة في التسويق في الشركة الفلانية؟ طب تعالي لي بقى انت هتتسوقي بس للصلاة تقنعي لي كم واحدة انها تصلي ومش عارف ايه لو اقنعتيني كزا في كل واحدة بتقنعيها لك عليها خمسمية درهم
محمد سي الدين هو مش الدين اهي الدين احنا شايفينه مهم. مش شايفينه مهم للدرجة دي  احنا احنا حتى يعني فين بقى ده لاقامة الصلاة لاقامة كتاب الله في الحياة
الناس محتاجاه بشكل واضح وصريح ده معلش اللي اللي ما هياكلش هيموت من الجوع يعني ده هيموت عند ربنا معذور فممكن ربنا يغفر له بسبب الوجع اللي اتعرض له والحرمان اللي اتعرض له
انما اللي هيموت ده مش بيصلي داخل النار هو تارك لو هو تارك تارك للصلاة بالكلية تكاسلا على رأي اللي بيقول كده ده مخلط في النار لو هو بقى مش النوع ده هو داخل النار بسبب الزنب ده
ما هو ترك الصلاة ده من ابشع الزنوب حتى التكاسل. التكاسل التكاد تارك التكاسل ده تضييع صلاة واحدة مصيبة مش حاجة هينة برضه ففين احنا يعني فين من دي المهم يعني فلما بقول صناعة الطفل المصلي ابتداء احنا عايزين نلحقه
قبل ما يبلغ فاذا بلغ بقى الموضوع بقى عداد السيئات شغال والنزيف انطلق عايزين نلحقه الاجر اكبر اكيد في انقازه. انا قلت مرارا وتكرارا استنقاذ الايمان اعظم عند الله من
استنقاذ الابدان. استنقاذ ايمان الانسان. فاستنقذ ايمانه خلينا نبص من الزاوية دي عشان كده بنقول ان الطفل فرصة فرصة سانحة ومرارا وتكرارا في دوراتنا ومحاضراتنا بنأكد على ان انا لما بقول الطفل انا ما اقصدش ابنك اللي في البيت. ما اقصدش الاطفال اللي بينك وبينهم نسب الابدان انا
اقصد الاطفال اللي بينك وبينهم نسب الايمان. ادخل فيهم عيالك وغيرهم. عايزين نصنع الطفل المصلي ده قلت حتى يعني مش عارف ليه يعني طب سبحان الله ما يمكن انت تقعدي تعافري مع بنتك وتقعدي تتعبي معها وتروحي
تجري عشان تصلي وما تصليش وبنوتة تانية تبزلي معها جهدها قال له تصلي فلعل ربنا يسامحك على الاولى بسبب مجهودك مع التانية لعل مكاسبك مع التانية تعوض خسائرك مع الاولى. مش عارف ليه زاهدين في دي
بل في اوقات سبحان الله! لو لو الامة تجري على التناصح ده ممكن انا افشل مع بنتي بس انجح مع بنت حضرتك  تيجي انت تنجحي مع بنتي وما نجحتيش مع بنتك اللي انت فشلت معها وانا نجحت معها
لو الامور حتى تجري بالشكل ده هتجد سبحان الله ان ايه هذا اللون من التناصح حضوره او النوم من القيام بالدورة ده بل اصلا قلتها قبل كده مرارا وتكرارا. من الحاجات اللي بنغفل عنها والله في عون العبد ما كان العبد في
عوني اخي من اللي بيغفل عنه ان انت لما تبقى حاجة مقفولة لك في بيتك افتحيها برة تتفتح لك في بيتك. الكرامة لك تعيني فلانة دي على ان بنتها تصلي
وانت ما انتيش مش نافعة مع بنتك ولا مع ابنك خالص تجد ربنا يعينك في بيتك على ابنك او بنتك  ده مما يغفل عنه في ابواب الاصلاح ان الله في عون العبد ما كان العبد في عون اخيه. ان يتيسر للعبد الامر بحسب اعانته لغيره. يعني كل ما انا عيني
غير اكتر كل ما يتيسر لي الامر اكتر. ده احنا بنهمله فاللي اقصده برضه يعني كل دي مفاهيم مهمة في الخريطة. ان حابب اؤكد على ان اما اقول الطفل اقصد الطفل اللي بيني وبينه نسب الايمان مش نسب الابدان بس
طفل بمفهومه الواسع الطفل ده اللي هو ابن كزا وابن كزا وابن فلانة وابن فلانة وابن فلان يعني اي طفل مسلم انا شخصيا الحمد لله رب العالمين من الحاجات اللي الواحد اللي انا سعيد بها جدا
وربنا اكرم الواحد بها انه يرى كل اطفال المسلمين اطفال احساس بالمسؤولية عن كل اطفال المسلمين. في كل مكان في كل زمان هم اطفال. اهتمامي بهم وخوفهم فعليهم وحرص عليهم لان ما حدش يعلم يعني ايه اللي هيبقى الانسان. حابب بس ازكركم ان
اذا مات ابن ادم انقطع عمله الا من ثلاث. صدقة جارية وعلم ينتفع به. ولد صالح يدعو له. آآ كوني انت تنجحي في انك تصنعي بصوا يا جماعة في الشريعة
لو جينا نقول الانسان الصالح اول صفة من صفاته الصلاة الشريعة لا تصف غير المصلي بالصلاح ابدا. ان غير المصلي ليس عند الله بصالح ما عمل هو عند ربنا مش صالح. ده ركن في الوصف بالصلاح. فالصالح ده عند ربنا المصلي. ما بيصليش ده مش صالح
فانسي بنتك ولا ابنك اللي هو ايه اللي هو ما يصليش ده انه يبقى ولد صالح يدعو له. لأ مش هيفتكرك اصلا وما افتكرش ربه اللي خلقه هيفتكرك انت ليه
هو جحد فضل الله هو تكاسل عن انه يقوم بحق الله اللي هو محتاجه مش اللي ربنا محتاجه ربنا مش محتاج منه حاجة مش هيتكاسل يقوم بحقنا النهاردة ولزلك نصيحة نصيحة
انا مش بقول يعني اه اتمنى يفهم الكلام بشكل صحيح. لكن اللي في بيتها اولاد من النوع ده ما تضيعش اخرتها يعني ايه ؟ تعمل كل اللي تقدر تعمله لاخرتها لان ما حدش هيعمل لها حاجة لما تموت
ولا هيسأل فيها تعمل كل تجارب لاخرتها ان تصدق وانت صحيح شحيح. ما تقولش الصلاة ان شاء الله لما اموت ولادي هيعملوا صدقة جارية. ولا هوصي ولادي هيعملوا صدقة جارية مش هيعملوا
عملوا والله خير بس ليه تحطي نفسك في ده ومش عايز اقول لا صالحين ولا مش صالحين ما تخليش اخرتك ما تخليش اخرتك بين ايدين حد اخرتك في ايدك انت
خلي اخرتك في ايدك انت. ما تخليهاش بين ايدين حد ما تركنيش حاجة لحد يقول لك لأ اصل انا عاملة حسابي ان شاء الله انا اول ما اموت قلت للولاد ان شاء الله لموت يطلعوا دي صدقة جارية على روحي ما يطلعوش. ريحي دماغك. هو يقول
الحية او لام الميت وهيتأولوها وهيقولوا اصل الوصية والثلث والثلث كثير هيطلعوا خمسميت حالة انت اختاري اخرتك. النهاردة المجهود اللي انت تبذلي آآ مع اولادك اللي هم الغير صالحين. انا ما باقولش يتركوا هم اولى
الاهتمام بس ما تديش كل جهدك هنا لان انت مش عارفة اصلا ما خلاص يمكن انت ده انت غلطتي غلط ما. قصرت تقصير ما عندك فرصة بقى يعني تتصلحي في مكان اخر وزي ما قلنا الفرصة مع الغير اسهل من فرصة مع عالم
ان الغير ده اي مجهود ولو الصغير بتعمليه بيشوفه كبير اوي. لان انت ما انتيش مطالبة به. انما احنا مشكلتنا مع ولادنا او مشكلتنا مع زوجاتنا مشكلتكم انتم مع ازواجكم منطق الحق المكتسب
حقي ده حقي انا باخد حقي يعني انت انت ما بتدينيش حاجة من عندك ما بتعتبرش فضل يعني المهم يعني الشاهد ولد صالح فانت عندك فرصة كبيرة انك قطعا ان شاء الله. المصلي صالح
لو صنعت انسان مصلي ده يبقى ولد صالح يدعو لك وقلنا قبل كده وان لم يدع بلسان المقال يدعو بلسان الحال يعني ما انتيش عايزة منه الدعاء اللي هو يا رب اغفر لها يا رب سامحها
فعايزة منه الدعاء اللي هو كل ما بيعمل الحاجة دي في ميزانك كل ما بيعملها في ميزانك كل ما بيعملها في ميزانك هو في اعزم من كده ما انتيش عايزة اللي بلسان المقال
طيب دي صدقة من اجر الصدقات على الاطلاق. كنا بنقولها حتى لما بنتكلم على القرآن. الصداقة من اجر الصدقات  واي صدقة تبقى اجرى من ان انا وصلت انسان بالله يعني واحدة صاحبتك تقعد تقول لك كده! فلانة والله ما عارفة اقول لك ايه انك عرفتيني على فلان
ده ربنا يبارك فيها يبقى عندي مشكلة بكلية مش عارف ايه ولما مش عارف ولما هو فيه ايه اعزم من ان انت تصلي انسان بالله الصلاة صلة. انت وصلتيها بالله. وصلتيه بالله
ما فيش حاجة اجرى من كده اصلا في الاعمال دي زي ما قلنا كتاب الله تعالى ينفق كتاب الله فوق فوق يديه  علم ينتفع به هو فيه ايه؟ فيه علم ايه؟ هيبقى انفع من العلم. انك تعلمي حد حاجة تقيه النار
تدخله الجنة انت ثابت. اعظم ما ينتفع به فما تنسيش ان ده يعني هي فرصة استثمارية كبيرة جدا لو ان الامر تصور بهذه الطريقة وفهم على هذا الوجه. طيب صناعة الطفل المصلي انا حبيت احط خريطة في الاول
عندنا مدخلات مخرجات عمليات قياسات كل ما يتعلق بالمسألة دي. اشرت لشوية اشارات برضو متعلقة بالعنوان اكدت على فكرة ان دي الصناعة او بناء وقلنا ده لفظ اصلا كده كده لفز الوحي. ويمكن انا اؤثر الصناعة على البناء لان هو اللي بيستعمل اكتر. خلاص؟ آآ وانا متشدد شوية في
ايثار الفاظ الوحي على ما دونه. مش معقولة ربنا يسمي عملية باسم وانا اسميها باسم تاني. انا مش اعلم من الله ولا حد غير الله اعلم من الله. مهما بدت العبارة جميلة ومهما بدت براقة. اللي جه في الوحي آآ نؤثره. فهي عملية
صناعة حقيقية وقلنا صناعة الطفل آآ اتكلمنا يبقى احنا اتكلمنا عن المصلي ان انا عايز المصلي شكله ايه واكلمنا عن الصناعة واتكلمنا عن الطفل زاته وقلنا ليه احنا بنختار الطفل او نؤسر الطفل
قلنا ابتداء ان احنا لما نقول صناعة المصلي الكلام ده ينفع لاي مصلي وقلنا ان آآ ما ننساش ان احنا اول مصلي ينبغي ان يصنع آآ وقلنا حيثيات تخلي الطفل بالنسبة لنا اولى بالاهتمام. احنا هو الامر اوجب مع الطفل
وقلت يا جماعة قبل كده لازم تفهموا ان في حاجة اسمها الوجوب العيني وحاجة اسمها الوجوب الكفائي الوجوب العيني او يسموه فرض العين وفرض الكفاية. الوجوب العيني اللي هو ابنك اللي في البيت
او اللي في ولايتك احنا ممكن يكون ده مسلا ابن اا اخوكي ووالده ووالدته توفوا مسلا ده الوجوب الايه العين في الوجوب الكفائي اللي هو في رقبتنا كلنا سد فروض الكفايات. العيال اللي ما بتصليش دي
تترك لمين وقلت مرارا وتكرارا متقعديش تقولي لي الاوقاف ما تقوليش المجلس العلمي ما تقوليليش آآ الازهر عندنا في مصر ما تقولوش ما تقوليش مش عارف ان الجماعة الاسلامية مش عارف في السعودية. لأ
احنا سنسأل عن ذلك امام الله قلنا قبل كده مرة وتكرار الامام الجوهيني وغيره بيقولوا ان في حالة شغور الزمن عن الامام يعني لو لو في وظائف الامام ما بيقومش بها
سواء كان بقى قصورا ولا تقصيرا بمزاجه ولا مش بمزاجه ما لناش دعوة وجب علينا كلنا نقوم بها نسدها وواجب على المسلمين يتكاتفوا في سدها وسد سد فروض الكفايات في اوقات يكون اعزم اجرا من من سد الفروض العينين. ونوع مسئولية
سنسأل عنه جميعا امام الله. انت هيتقال لك انت ماشي اقمت الصلاة في ايه؟ في نفسك. فين اقامتها في غيرك؟ فين اقامتها في غيرك؟ ولزلك انا يعني بقول مفهوم الطفل ينبغي انه يفهم انه مفهوم اوسع بكتير من اللي بيني وبينه مناسب الابدان. احنا عايزين اللي بينا وبينهم نسب آآ الايمان
افهموا بهذا الايه؟ المفهوم الواسع ناخد استراحة ان شاء الله نكمل آآ بعد الاستراحة سبحانك اللهم ربنا وبحمدك اشهد ان لا اله الا انت استغفرك واتوب اليك
