ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا ومن سيئات اعمالنا. انه من يهده الله تعالى فلا مضل له ومن يضلل فلا هادي له. اشهد ان لا اله الا الله
وحده لا شريك له واشهد ان محمدا عبده ورسوله ثم اما بعد. ان شاء الله نكمل في صناعة الطفل آآ المصلي او بناء الطفل نصلي واحنا في الحلقة الخامسة والثلاثين آآ اسأل الله ان يتم علينا نعمته. آآ وكنا في الفصل التاني اللي بنتكلم فيه عن المفاهيم البنائية وكنا
في المفهوم البنائي التالت اللي هو تعرفوا اليهم قبل ان تعرفوهم وكنا اه بنتكلم في الوسائل اللي تساعدنا على التعرف على اه اولادنا وكنا اتكلمنا في نقطة مهمة مهمة جدا وهي نقطة ان الافعال آآ والتصرفات هي جاي لها امدادات من الافكار والتصورات
والافكار والتصورات جي لها امدادات من اربع حاجات من الخبرات والخلفيات وآآ الاجتهادات والانطباعات. ماشي وقلنا ان الاربعة دول جاي لهم امدادات. الامدادات دي جاية منين؟ جاية بصورة اساسية من من البيئة المحيطة. جاية جاية من من الاباء
الامهات من المعلمين والمعلمات جاية من من الكتب والروايات من وسائل الافلام والمسلسلات كل الحاجات دي هي ايه هي الامدادات بتاعة الحاجات دي. ولذلك لو قلنا الحل في كلمة واحدة الحل في كلمة واحدة ان يبقى المصدر اللي بيتم
من خلاله امداد الخبرات والخلفيات والاجتهادات والانطباعات هو الوحي الشريف. وقلنا ان هو آآ الوحي الجميل فيه ان هو هيمد بحاجتين هيمدح المعلومات. هيمد بمعلومة في الخلفيات بمعلومة في الخبرات
آآ وهيمد بمنهجيات. منهجيات هتساعد على الاجتهادات وهتسدد الانطباعات. هتخلي ميول الانسان ميول سليمة  ببساطة شديدة جدا جدا الشخص ده هتبقى اجتهاداته كلها هو يتعلم اصلا التفكير هيتعلم الاجتهاد السليم هيتعلمه مستورا ويتعلمه منظورا هيتعلمه في
الشخصية في تعلم القرآن الكريم آآ او تعلم الوحي الشريف لان الوحي الوحي يؤكد على الوعي الوحي بيؤكد على الوعي. فالوعي بيؤكد على الفهم والادراك والتفكر والتدبر والتبصر والتذكر والاعتبار. كل ده
كل ده ايه آآ الوحي هيمده بمنهجيات ويمد باحاد معلومات. معلومة هنا عن سيدنا يوسف معلومة عن سيدنا موسى معلومة في كذا يمد بالكلام ده وبناء عليه احنا هذا الامداد السليم للطفل او الامداد السليم آآ للانسان هيصلح كل المنزومة اللي
طيب الكلام ده علاقته بالصلاة علاقته بالصلاة لما نيجي نبص عليه. النهاردة ابتداء في نظرة الطفل للصلاة في نظرة الطفل للصلاة يعني ايه في نظرة الطفل للصلاة؟ النهاردة هو بينظر لعملية تعليم الصلاة في ضوء الاربعة دول
يعني الواقع بتاعنا اللي هو مش عندي افعال وتصرفات اللي هي بيصلي ما بيصليش مقبل على الصلاة مش مقبل عليها ملتزم بها مش ملتزم بها. يقيم لها ولا لا يقيم لها. الكلام ده جاي منين
افكاره وتصوراته طيب افكاره وتصوراته جاية منين اللي هي من خبراته خلفياته واجتهاداته وانطباعاته ازاي هو خبراته من خبراته هو شخصيا ان هو لما في البيت كان بيعمل كزا كزا في الامر بتاع خلاص
اه هو المعلومات لا مش شايف ان الصلاة لها المساحة والحجم الكبير ده كله طيب اه اجتهادات لما اتحط في موقف مش عارف تمانية دلوقتي المية قطعة طب اعمل ايه؟ او الجو برد. خلاص انا اقول ان انا اتوضيت واصلي
انطباعات لما مش عارف باباه يضايق يقول لي مش عارف ايه طب والله ما انا مصلي بقى انا مش عارف كزا انا عملت كزا للاسف الشديد هو فيما يخص الصلاة الصلاة بصورة اساسية هيدمرها
الاضطراب والخلل في المناطق دي. لما نسيب ده بقى خالص ونتكلم على مش الصلاة بقى بصورة اساسية. نتكلم عن عن الشخصية بصورة آآ مم اكثر شمولية مش الصلاة بصورة اساسية الشخصية بصورة اكثر شمولية لما نبص على الشخصية لا احنا قدام شخصية اضطربت
فلا يرجى من الشخصية اللي اتطربت دي ان هي هتستقيم في هذه العبودية العظيمة فاللي اقصده اه ده بردو يأكد على او القضية اللي بنتكلم فيها دايما يا جماعة. وهي قضية ايه
قضية ان انا النهاردة محتاج قبل ما ما اكون بفكر في اقامة الصلاة اقامة كتاب الله وان انا افهم اهمية التعانق ده افهم اهمية التعلق. وان انا محتاج بقى محتاج حاجتين
محتاج ان انا اتعرف على الاطفال بصورة عامة. اقعد ادرس ابني ده. خبرات ابني جاية منين مين الشخصية الاكثر حضورا في حياته؟ امه ولا انا ولا جدته ولا اخواته ولا خالته ولا عمته
طب هو هل عنده خبرات اختبر مواقف كتير ولا ما اختبرش مواقف كتير طيب خلفياته منين طب الولد ده في اجتهاداته عامل ازاي؟ صنفوهم يا جماعة صنفوه ضروري تصنفوه انطباعاته هو مين ؟ الولد ده ايه ؟
اعرفه ادرسه ادرسه ادي نفسي نص ساعة نص ساعة نص ساعة ساعة اشوف في ضوء اللي انا اعرفه عنه الحاجات دي ايه اجري معاه حوار الزمه يوم اركز معاه اسبوع عشان اعرف هو خبراته جاية منين
هو خلفيته ايه؟ هو اجتهاداته ازاي؟ بيجتهد ازاي في المواقف؟ احطه في موقف واشوفه هيجتهد ازاي؟ شفه هيفكر ازاي النهاردة اه اخليه في تحدي واشوف فعلا هل هو بقى الموضوع هو بيندفع بدون روية؟ ولزلك حتى كان واحد من الفضلاء كان يقول لي هو انا مشكلتي
نشكلو ندافع ندافع ندافع ندافع انا مشكلتي ان انا مندفع اه من دافع بدون رويض ما بتفكرش يعني زي او كلما اشتهيت اشتريت يعني او كلما اشتهيت فعلت خلاص هو بيلاقي حاجة جواه كده مايل في حتة بيروح. وبعدين يبقى يفكر يبقى يفكر بعدين بقى. التفكير القبلي والتفكير البعدي هو ما عندوش القبلي ده هو البعدي بقى على طول يعمل
وبعد كده بقى نقعد نفكر بقى في مش عارف ايه ونحلها ازاي ومش عارف ايه يروح يعمل الحاجة وبعدين بقى يقعد يفكر فيها. هو الهوا تبقى على الهوا يعني اللي هو مقضيها اجتهاد
بيروح في الجانب ده وخلاص بعدين بقى يبقى يفكر واللي يشوف مش عارف يعمل ايه ولا يعني رئيس جمهورية نفسه ماشي معها يريده حتى وهو بيجتهد ولا بيفكر وما بيفكرش
فظع انه يستشير ولا حتى يستخير ولا الكلام دا. المهم ضروري ان الولد يتدرس بصورة عامة كدا فيما يخص المسألة دي وضروري برضو انه عشان اتعرف عليه اعرف انا بتعامل مع مين. وضروري يتدرس فيما يخص الصلاة
يعني هو تصوراته عن الصلاة جاية منين؟ ودي حاجة مهمة جدا تصوراته عن الصلاة دي جاية منين جاية من التليفزيون جاية من صورة الصلاة اللي شايفها في انا اللي شايفها في امه اللي شايفها في الناس اللي حوالينا
جاي من المجتمع للبيئة اللي هو فيها ده لازم انا اعرف ان ده السبب هو جاية منين وقلت مرارا وتكرارا لازم تفرقوا بين حاجتين. تفرقوا خصوصا اللي حصل في بيته الكلام ده. يعني الحمد لله من منة ربنا ان مسلا انت ابنك
يتولد يلاقيك بتصلي او يتولد في البيت يلاقيك ملتزم على حد يعني التعبير اللي بنطلقه احنا يعني. انت راجل مستقيم على الدين بنتك تتولد تلاقيكي محجبة وملتزمة التزام كويس. انما خدوا في بالكم من التحدي الخطير بتاع ايه؟ بتاع الماضي المرير
بتاع الماضي المرير يعني ايه الماضي المرير؟ ان ابنك في مرحلة ما انت ما كنتش ملتزم لو انا كت ملتحي بس مش ملتزم سلوكك مش سلوكيات الناس الملتزمين. دلوقتي الحمد لله اه بقيت ملتزم وبتعمل كزا كزا كزا كزا كزا كزا
فابنك او بنتك عنده الانطباع اللي هو بتاع ايه انا هعيش فترة كده زي بابا وبعدين هبقى كويس البنوتة عندها انطباع يا ماما انت اصلا ما كنتيش محجبة في السن ده
وخصوصا زي ما قلت بعض البيئات مسلا اللي هو كان يعني الحجاب فيها قليل زي مسلا هنا في المغرب. الحجاب كان فيه اشكال شوية فماما انت اصلا ما كنتش محجبة. انت شادة علي ليه
اه هي دي بقى اللقطة بقى دي مشكلة كبيرة. هو يا ترى خبراته منين؟ خلفيتهم ايه؟ تصوراته عن الصلاة افكاره تصوراته عن الصلاة جايبها منين نفاجأ اصلا ان احنا ما صلحناش الافكار والتصورات
ان احنا مش واقفين الامدادات اللي عمالة تمد افكاره وتصوراته دي اساسا يعني والامدادات اللي من افكار السيارات بتمد اصلا الافعال والتصرفات. احنا مش مش بنمدها مش موقفينها. فلما ندرك اين المشكلة بصورة اساسية
لما يبدأ يحضر في حياته النمازج فعلا المحب للصلاة والمهتم بها ومش عارف ايه والكلام ده لا شك هيشكل فرق كبير جدا. طيب نروح للنقطة التانية في الوسائل المساعدة على التعرف على الاولاد. آآ بنقول في صفحة مية وتمانية. اهم شيء في هذا الباب
هو الاطلاع الجيد على كيفية معاملة النبي صلى الله عليه وسلم للاطفال ومن المفيد في ذلك سلسلة محاضرات على قناة بلوحنا على اليوتيوب ضمن برنامج اطفال والقرآن. دي مهمة جدا برضو اصول التعامل يا جماعة اصول التعامل احيانا هتوفر علينا كلام كتير جدا
التعرف على الاطفال ان احنا نشوف النبي صلى الله عليه وسلم عمل مع الطفل كده ليه؟ عشان اه يبقى كده الطفل تبعه كزا الانسب لك ده. خلاص؟ ودي طبعا اتكلمنا عنها قبل كده. النقطة التالتة من المفيد ايضا الاطلاع بحذر في باب علم نفس النمو وعلم النفس التعليمي
يعني طبعا هو مسألة علم النفس فيه ابواب كتيرة طبعا. واه مناحي كتيرة خالص يعني في علم النفس الاجتماعي في علم النفس السياسي. في علم كبير قوي  ففي باب علم نفس النمو بيسموه
نفس النمو ده باب مفيد لانه بيتكلم عن النمو البدني بيتكلم عن النمو النفسي بيتكلم عن النمو الاجتماعي بيتكلم عن النمو الانفعالي. وعلم النفس التعليمي برضو مفيد يعني او باب علم النفس المعرفي ده مفيد في التعليم. ان برضو الانسان الذاكرة بتاعته بيتعلم ازاي وما اتعلمش ازاي طبقا للي هم
انتهوا اليه حديثه بس انا قلت من المفيد ادى الاطلاع بحذر بحذر لان طبعا زي ما قلنا كتير من الحاجات دي هو مش في بيئتنا ولا بيراعي خصوصياتنا خالص ولا شاغله اخرتنا مم فطبيعي جدا ان هو مش يعني هيبقى في حاجات لو الشخص مش منتبه ولزلك حتى انا
يعني لا احب او لا استحب لحد مش مستقر فكريا ومنهجيا او عنده خلفيات قوية جدا من الوحي انه يخوض آآ هذا الباب والباب ده فيه خطورة كبيرة جدا يعني حتى لدرجة ان يعني يا جماعة الباب ده ببساطة يعني حد لما يقدر يقول ايه يقول لي يا دكتور هو انت آآ التنمية البشرية
والتربية الايجابية مش عارف الحاجات دي وعلم النفس ليه ليه انت ليه ليه واقف منه الموقف ده؟ ليه القصة دي يا جماعة معزرة مع احترامي مع احترامي احنا احنا مهما كنا احنا عمرنا ما هنكون
على واقعنا ده من مواقفنا من الشريعة عمرنا ما هنكون احسن من الفخر الرازي والاحسن من ابي المعالي الجوهيني. ولا احسن من الشهرستاني. ولا احسن من ابو بكر البقلاني. الناس دي كانت ناس اولا
تمكنها من الشريعة كان ضخم ضخم جدا والناس دي كانت الغزال يا الناس دي كانت تمكنها من شريعة قوي جدا عقلياتها عالية جدا جدا جدا مقاصدها نرجو انها نحسب انها كانت مقاصد حسنة للغاية. وهم نفسهم لما دخلوا الابواب اللي زي دي
لأ يعني ما حدش منهم سلم من ايه؟ من خدوش لما دخلوا الابواب اللي زي دي الابواب دي اصلا لما دخلت على الامة عملت فيها مصايب كبيرة جدا جدا جدا. يعني فما النهارده حد يقول لي لا اصل دي
يا عم نضحك على نفسنا ده اعادة انتاج لما كان يسمونه قديما بعلم الكلام. هنضحك على نفسنا! ده اعادة انتاج ليه؟ لما كانوا يسموه قديما بعلم الكلام لما كانوا يسمونه بعلوم اليونان والاغريق لما كانوا يسمونه مش عارف العلوم المنطقية والعلوم الفلسفية يعني ده اعادة انتاج له
اكتر هنضحك على نفسنا وكل الكلام ده لو تقعد اما نقعد ندور كده في التنمية هي الفرق ساعتها الرومان والاغريق والفرس يعني كانت مصادر المصادر اللي بيتم كان اقرب مصدر الفرس
بصورة اساسية والمصدر التاني كان الرومان والاغريق عشان الروم. فدول كانوا المصدرين دخول دخول علومهم وثقافاتهم افكارهم بالشكل الضخم ده ومحاولة شرعنتها او محاولة الاهتمام بها والتخصص فيها. آآ وما يتعلق بها من فلسفات وكلام من ده كله وارستوطاليس ومش عارف
والكلام ده كله. دخول الكلام ده كله للاسف الشديد عمل ازمة كبيرة جدا الفرق دلوقتي ايه؟ هندي صيني. هندي صيني. هندي صيني امريكاني. يعني بس الفرق كده ان الاستمداد بتاع الطاقة ومش الطاقة
جاي من الحاجات الهندية والحاجات الصينية. جايين من الحاجات دي اصلا. هيضحك على نفسنا ومش عارف الحاجات بتاعة اللي مش عارف جاي من العلمانية الحديثة هو ده الفرق بس يعني المصدر اتغير شوية
مع شوية مزيج من هنا على مزيج من هنا مش هنضحك على نفسنا مش هنضحك على نفسنا وده قلت اصلا ده اشكالية كبيرة في ايه في مسألة تنحية الوحي الرحلة دي بتاعة تنحية الوحي عبر العصور والاسماء. هذا الاستيراد الاستيراد للاسف الشديد. الاستيراد غير الواعي غير الواعي
في الابواب اللي احنا مكفيين فيها في الابواب اللي فيها اصول ما فيش مجال انه يتدخل فيها هذا الاستيراد الغير واعي هو حاضر في كل زمان ومكان كل مرة بياخد شكل كل مرة بياخد صورة هذا الاستيراد الغير واعي. انما بصورة اساسية لأ ما هو يعني مش جديدة يعني هي القضية مش جديدة. المهم
اقصد لان الحاجات دي فيها حقائق وفيها دقائق محتاجة وعي محتاجة ادراك ان الانسان فعلا يقدر يميز فيها بين الغث والسمين وبين الحق والباطل وبين الاصول والتفاصيل وبين الحقائق والدقائق
لازم يقدر يميز اصلا المهم من المفيد ايضا الاطلاع بحذر في باب علم نفس النمو وعلم النفس التعليمي او يسموه علم النفس المعرفي يبقى سيكولوجي والتاني بيسموه هو سيكولوجي ماشي بصورة اساسية اعمل نفس
عارفي في الغالب يعني البابين دول بيبقى فيهم حاجات مفيدة من بعض الحاجات الحديثة يعني او الحاجات اللي يعني اشتغلوا عليها بشكل كويس تفاصيل او في تنزيل انا قلت قبل كده التفاصيل او التنزيل انما مش الاصول او التأصيل
ماشي؟ آآ برضو مهم يعني في في لو بقى من الزاوية الطبية ما يسمى آآ ففيهما فوائد كثيرة وان كنا لا نرى صحة وموثوقية كل ما في هذا النوع من المصادر. لانها تخلط كثيرا بين الحقائق والنظريات
اه دي دي برضو مسألة مهمة. مسألة احنا عندنا شك في حاجتين. عندنا شك في الصحة ابتداء والموثوقية انتهاء. يعني المعلومة دي صحيحة ولا مش صحيحة؟ صحيحة وكفالة مفيدة من فين الميزان اللي اوزن بيه الكلام ده؟ اللقطة التانية بقى الموثوقية مين قال ان الابحاث دي اصلا
كانت فعلا يعني كانت الابحاث دي حقيقي كانت ابحاث وحصلت والكلام ده فعلا تم منعرفش هو ليس بعد الكفر ذنب ايه اللي يأمنك انه ما يكذبش ما هو وارد انه مش موجه عالي موجه بالعكس ده هو اصلا الصراع في اخر قرنين مع الامة
ما كانش صراع عسكري ما كانش صراع عسكري بصورة اساسية. الصراع العسكري ده لقوا نفسهم الصليبين قعدوا يسيروا حملة وراء حملة وراء حملة. خلاص يأسوا من اللقطة دي. الفرس الروم يئسوا من اللقطة دي اصلا
فخدوا سكة هذا الاحتلال الفكري الاحتلال الثقافي الاحتلال المعرفي لدرجة وصلت كمان لانهم يعلنوا اهتمامهم بتراثنا فيما فيما سمي بالاستشراق اهتمامهم بتراثنا وطبيعتهم لكتبنا التراثية وخدمتهم للقرآن والسنة. يعني تحت زعمة انهم بيخدموها خدمة علمية
اصلا ايه ايه يعني كل وكل ده اكتشفنا في الاخير ان هم كانوا طلائع الاستعمار كل ده عشان كان يهيئ للاحتلال العسكري. يهيئ الاحتلال الارض بعد ما تم احتلال الفكر
الكلام ده كله الناس في في مطلع الاستشراق وبدايته ومش عارف ايه كانوا شايفينه حاجة جميلة وحاجة حلوة ومش عارف وكزا وعلوم الشرق وعلوم غرب والعالم مش عارف ايه والحوارات الحمضانة دي. خلاص؟ كان الكلام ده كان بادئينه الصليبيين من فترة. يعني الصليبيين بدأوه بفترة مع بعض ملوك المماليك اصلا في مصر
لدرجة انه سلمهم سلمهم البيت المقدس بعد بعد سنوات من تحريرو سلمه لهم كده من نوع الايه يعني العلاقات الثقافية الدبلوماسية يعني الله المستعان. آآ عشان يحل له مشكلة سياسية عنده هناك يعني. ده لا داعي لاتخاذ
القصة دي عشان دي حاجات موجعة. فالشاهد ايه؟ ايه اللي يضمني انا النهاردة ان في موثوقية الكلام ده وانه مش مش موجه لحاجة معينة احنا نفسنا يعني معلش مش هقول بقى في العلوم الانسانية ولا في العلوم الثقافية آآ اللي هي يعني الى حد كبير آآ فكرة
الحاجات بالورقة وبالقلم الحاجات مش مش محددة اوي اه الكلام ده احنا بقى ما بالكم عندنا في الطب مثلا ما بالكم في الحاجات اللي هي يعني واحد زي الحاجات يساوي اتنين
دي حاجات ابدان ما فيهاش كلاء لأ يعني احنا نكتشف بعد سنوات ان القصة دي كانت كانت ليها اغراض اا اه اغراض سياسية او كلها اغراض آآ يعني اغراض اقتصادية. مقاصد اقتصادية يعني كالبيزنس البيزنس داخل لوبي
لوبي بزنس معين مم يعني مقاصد كتيرة ان يفضلوا هم مسلا اليوم او الابر هاند صراع ما بين آآ مسلا مؤسسات كبرى واحنا قاعدين بنتفرج عليهم كل ده وزي ما بقول اللي مهتم هيفهم اكتر. او اللي متابع هيفهم اكتر
لدرجة يتوضع قواعد والقواعد دي كمان تبقى عاملة زي اصنام العجوة. لدرجة وصلت لابعد من كده لمسلا لمعامل احصائي بتاع معامل احصائي يعني تخيلوا الى اي مدى واصلة لمعامل احصائي حتى معامل احصائي متفق عليه ان النسبة التالية
هي لما تبقى موجودة في المعامل الاحصائي ده يبقى النتيجة دي معبرة او غير معبرة او زات دلالة يعني مهمة يعني ولا نص جنيه فكر. انتم متخيلين الى اي مدى؟ الى اي مدى وصلت حتى ان زي اصنام العجوة
يقول لك ايوة لأ اساس احنا استبان لنا مش استبان لنا. هو حط هو حط مبدأ اه صنع عجوة وخلى الناس عمالة تعبده. وبعدين لما جه كلوا كل الصنم ده عشان خاطر هو هيؤسس لصنم جديد. عايز يعمل واحد اطول ولا واحد اتخن ولا واحد ارفع ايا كان القصة. واحنا ماشيين ورا خلاص وراهم وبندور في فلك الكلام ده
وده واحد من صور الانهزام الحضاري اللي احنا فيه. احنا مش في انهزام حقيقي. احنا الاصل. فلا تهنوا ولا تحزنوا وانتم الاعلون ان كنتم مؤمنين. الاصل ان احنا اعلى بس احنا اللي عايشين وضع الادنى. عايشين وضع الانهزام الحضاري. ان احنا للاسف الشديد مصادر علونا وقوتنا بين ايدينا. واحنا آآ اللي نأبى
ان احنا نمسك بها نرفع لواءها نلتزمها نعبر عن نفسنا. المهم يعني الكلام ده بيوجع الواحد اوي مسألة الصراع الحضاري دي بس نسأل الله عز وجل ان يزيل الغمة. مهم يعني
اما حاجة موجعة جدا هذا القهر اللي احنا عايشين فيه قهر الفكري القهر الحضاري علينا المهم يعني فالشاهد اللي اقصده آآ عشان بس الناس يعني ايه ما تقولش بقى ده موقف متطرف
لا مش موقف متطرف اللي مش فاهم هو اللي ممكن يتصور انه موقف متطرف انما اللي فاهم لأ هيعرف انه مش موقف متطرف ولا حاجة. هيعرف كويس جدا يعني وكم من عائب قولا صحيحا وافته من الفهم السقيم. يعني ان هو مش
يعني هو هو مشكلته انه مش عارف بس انما اللي عارف كويس هيبقى فاهم كويس الدنيا دي فيها ايه. ده ما ينكرش زي ما قلنا ان في حاجات مهمة على مستوى التفاصيل وحاجات
مهمة على مستوى التنزيل لان بطبيعة الحال دي ده علم واللي هيشتغل فيه وان في ناس متجردين وناس بتشتغل باخلاص والناس المتجردين دول هم اللي فضحوا لنا غير المتجردين مش احنا يعني احنا بنتفرج يعني بعضنا اصلا ما نتجاسرش على فضحهم ولا نتجاسر على ان
نتكلم في قصة زي كده. يعني انا اذكر من الحاجات اللي انا مريت بها اه لما جيت اشتغل على على مسألة اه عسل النحل في علاج الاسهال او النزلات المعوية عند الاطفال قبل عامين
قبل يعني اللي عمرهم اقل من سنتين آآ اللي هم يعني على على التعريف البريطاني اسمهم انفنس الرضيع ده ده دي المدرسة البريطانية. المدرسة المدرسة الامريكية بتعتبر الرضيع ده اللي عمره اقل من سنة. ماشي
فانا اشتغلت على السنتين دول اللي هو آآ ليه؟ لان ده السن اللي تكثر فيه المضاعفات ويكثر فيه الوفاة. بسبب النزلات المعوية او اه او الاسهال او غيرها. فانا اشتغلت على العسل طبعا تحدي ضخم جدا. تحدي ايه؟ ان المشتهر والمستقر عالميا ان العسل ممنوع قبل سنة
وطبعا اللي عمل ازمة ضخمة جدا كان ايه؟ كان ان الاكاديمية الامريكية لطب الاطفال اكبر مؤسسة في العالم لها علاقة بطب الاطفال كانت الاكاديمية الامريكية لطب الاطفال طلعت وطلعت توصية بعدم بمنع استعمال العسل للاطفال قبل عمر سنة
طيب الكلام ده خلاص اهو طلع البروتوكول طلع القرار بتاع الاكاديمية الامريكية لطب الاطفال انا مؤمن ان هو مش طب قرأت الحيثيات اللي بيحكوا فيها. اكتشفت عليها مشاكل كتير مثلا مثلا اكتشفت ان الكلام ده كان مرتبط بمنطقة معينة في نيوزيلندا
وان عدد الحالات اللي هم بناء عليه عملوا الكلام ده كانوا حالتين تلاتة. يعني اولا مش عدد يرتقي انهم يعملوا كده. وثانيا كان مرتبط بمنطقة محتاجة تدرس المنطقة دي. ايه قصتها بالضبط
ما كنتش لسة برضه باحسن في الموضوع بعمق قوي. ده كانت ملاحظتي المبدئية الملاحزة التالتة ان هم عن حاجة اسمها حاجة اسمها اتكلموا عن الكوليستريديا آآ والكوليستريديا دي مرتبطة يعني في الغالب التلوس بتاعها
بييجي من الارض وبيجي مش عارف من المعلبات والقصة دي. فوارد ان ده يكون تلوس في منطقة خاصة. النقطة الرابعة اللي اتكلموا فيها كانت حاجة اسمها يعني اه آآ وده مرتبط بالكميات اللي بيتم اعطائها. يعني كل كل حيسياتهم كل حيسياتهم مردودة عليه
يعني ما عنديش حيسية قوية جدا. وعندي بقى انا بالنسبة لي بقى كراجل انا بقى انا انا كراجل بعزم الوحي. لأ انا عندي ايه؟ عندي نصوص قوية جدا. نصوص ما فيهاش
ما فيهاش مشاكل ونصوص قوية وعندي غير بقى ان عندي كلام العلماء من اللي كان عندهم اهتمام بالطب مثلا من القدماء بس على الاقل عندي نص من الوحي قوي جدا
بس علميا الكلام ده حاضر عندهم اهو تمام زي الفل. آآ انا لما جيت اتكلم في المسألة دي مع الناس بقى واتناقش فيها انت مين عشان تتكلم في قصة الاكاديمية الامريكية لطب الاطفال وفكرة اللي هم مطلعين الموضوع ده خلصان اصلا منتهي
يا جماعة الخير يا اهل مش عارف ايه الله يكرمكم احسن الله اليكم ما فيش حاجة اسمها كده. لأ انت مش باي منطق ولا مش عارف بتتكلم ازاي ايه القصة دي
الحمد لله بقى يعني انا اشتغلت وكنت حريص ان كل الكلام ده بقى اتابعه زبطت الجرعات عشان ما اخشش في جيت محل العسل قبلها عشان ااكد ان ما فيهوش آآ
اه اي اه ده مسلا نقطة اشتغلت عليه الحمد لله رب العالمين. قعدت اتابع الولاد اه بعدها بعد ما خدوا فترة عشان اتأكد ان ما حصلهمش اي حاجة من المضاعفات الحمد لله رب العالمين مع العسل. عشان الحمد لله اطلع بالريكومينديشن بتاعي اهو بناء على شغلي ان لأ. الكلام ده غير صحيح بالمرة
طيب بعد كده الحمد لله بدأت تتعمل الناس تتجاسر آآ يعني انا شفت رسايل كتيرة كان موجود بعض الرسايل فعلا ان ناس كتيرة بدأت تتكلم لا ما فيش مشكلة خالص قبل سنة وتمام ومية مية وزي الفل وابدأوا واعملوا ودوا وهاتوا. وآآ ده كان ولا وفي الاخير انه كان مرتبط بمنطقة معينة وكان
حاصل وكزا يعني احتمال كبير يدخلوا في فكرة انه ايه يعيدوا النزر في الكلام ده بعد ايه بعد ما الدنيا قامت عليه؟ لان فيه ابعاد اقتصادية فيه ابعاد اصلا ممكن ممكن تكون ابعاد لها علاقة دينية. ما حدش عارف. وان كان يعني كتير منهم مسلا بيبقوا
علمانيين او القضية دي مش حاضرة عندهم بس ما بيبقوش آآ يعني بس عندهم ازمة من كل ما هو ديني او مرتبط بدين اوله علاقة بالدين اصلا. بعد وقت خلاص بقى يعني بدأ
قعدوا يقاوموه فترة في في الجروح والحروق وبعد كده بقى اعدو قومه فترة يعني اللي اقصده حتى احنا عشنا المشاكل دي. عشنا المشاكل دي في مسلا في دواء يا جماعة بلاش الدواء ده وابقى لسه واخد تصريح هنا وبعد اربع سنين يتلغي عشان لقوه هيبات وتكسب. يعني مافيا مافيا
في في في حاجات كتيرة مش يعني يقصد مش مستقرة او يعني انا بس بقول الكلام ده بالمرة بقى عشان خاطر الناس تستبين لهم المسألة وكل واحد في مجال اختصاصه عارف
اللي خصوصا من الناس اللي متوسعة شوية في العلوم العمرانية او عنده اختصاص عمراني عارف ان في حاجات كتير ان الدنيا مش خير تماما. ده في حاجات ايه؟ عمرانية يعني واحد زائد واحد يساوي اتنين. ما بالكم بقى في الحاجات الانسانية. يعني واحد قدامه نتيجة معمل ويزورها. قدامه مش عارف ابحاس مش كافية فيعتبرها كافية
ما بالكم بقى في العلوم الانسانية اللي هو تطبيق المنهج التجريبي عليها اصلا نقطة خلاف بينهم اصلا وبين بعضهم في المدارس النفسية وفي الامور الاجتماعية وفي الكلام ده كله. ليه
لان العوامل كتيرة خالص وصعب انها تتحكم بالشكل ده يعني اكيد المسألة هتبقى فيها مشاكل اكتر. مفهوم المسألة دي يا جماعة؟ طيب. ولزلك بنقول فالحقائق امورنا في صفحة مية وتمانية. فالحقائق امور علمية
مشاهدة لا لا يكاد يختلف عليها يختلف عليها اهل الاختصاص والعمل في هذا الميدان. اما النظريات فهي عبارة عن تأويلات وتفسيرات للظواهر يخلو معظمها من تخمينات وتخرصات وترتبط بخلفيات صاحبها بخلفيات صاحبها الفكري والمنهجية. ده انا بس بوضح الفرق بين الحقائق والنظريات. الحقائق امور علمية
مشاهدة لا يكاد يختلف عليها اهل الاختصاص والعمل في هذا الميدان. الحاجات دي ما لا مراة فيها آآ احنا احنا مسلا مسلا نيجي نقول حقائق مسلا في في نمو الطفل ان آآ الطفل مثلا بيمشي قبل ما بيتكلم. آآ حقائق في نمو
الطفل ان الطفل مثلا لما بيجي اه بيبقى مخه بيوصل للحجم الفلاني في الوقت الفلاني. حاجات مقاسة واضحة لا يكاد اختفاء الاختصاص. انما بقى النظريات تأويلات وتفسيرات للظواهر الظاهرة دي بقى طب ليه بيمشي قبل ما بيتكلم؟ ليه كزا
لا يخلو معظمها من تخمينات وتخرصات وترتبط بخلفيات صاحبها الفكري والمنهجي يعني الى حد كبير وتبقى كده طيب يبقى ده ده المصدر التاني انا الكلام ده كنت قلته لما قلت ان الوحي وقلت الاراء المتخصصين المصدر التالت من المفيد جمع خبرات العاملين
في المجال التعليمي والتربوي للاطفال مع التركيز على المشاهدات المتكررة التي تكاد تتواتر. يبقى دي مسألة مهمة. اللي هي ايه؟ احنا عايزين خبرات زي ما قلنا خبرات يكون ناس ناس
عندهم يقظة وعندهم انتباه اذكياء. يعني كنت بقول ان هم يبقى فيهم سلاسية. اذكياء حكماء خبراء واحد ذكي قد واحد بيحكم المسائل ويضبطها وفاهم بشكل كويس خالص يضع الشيء في موضعه والكلام ده. ويكونوا خبراء. اختبر الكلام ده مرة اتنين تلاتة اربعة خمسة
من المفيد جمع خبرات العاملين في المجال التعليمي والتربوي للاطفال. طيب اذكياء دي حكماء خبراء دي كده كده اهلتهم مؤهلاتهم العلمية. محتاجين بقى ان هم ان هم يكونوا على مستوى عشان بقى انا اثق في كلامه. ان هم يكونوا
ازكياء ازاي زكي النفس؟ قياء ان هو يتقي واحد زكيه النفس بيتقي ربنا يخاف عارف ان المعلومة دي مش عارف ايه وان هو يكون مش عارف محتاجينهم برضو على مستواهم السلوكي اللي هم منهجيا محتاجين فيهم يكونوا اذكياء يكونوا آآ حكماء ويكونوا خبراء على المستوى
ده المنهاج السلوكي محتاجين يكونوا ازكياء ويكونوا اتقياء. يتقوا الله سبحانه وبحمده. لما يكون ناس ازكية. النفس زكية النفس تجرد انسان ورع وكونوا اتقياء بيخافوا ربنا ناس بتتقي ربنا وبتخاف ويعني ده ده مسألة مهمة
ولزلك ده بيحبه مواصفات مهمة في ان انت تاخد منه الخبرات من المفيد جمع خبرات العاملين في المجال التعليمي والتربوي للاطفال. مع التركيز على المشاهدات المتكررات التي تكاد تتواتر. دي مسألة مهمة. احنا مش عايزين انطباعاتهم عايزين خبراتهم
لان الانطباعات اللي ما عندوش فيها مشهد متكرر وحاجة عنده فيها دليل واتنين وتلاتة واربعة وخمسة هتبقى في الاخير انطباعات احنا عايزين ايه الخبرات ولابد ان نأخذ في اعتبارنا ان تلك الخبرات تحكمها كثير من المقيدات التي لا تجعلها مقبولة كليا لكن يستأنس بها
دي من مسألة مهمة جدا وهي فكرة ايه؟ المقيدات. ان ممكن يكون الخبرات اللي انا قايلها دي هي مقيدة بايه؟ مقيدة مسلا بالظرف الاجتماعي فيه الولاد دول او البيئة اللي هم عايشين فيها. الزمان اللي هم كانوا فيه. آآ مرتبطة بالزمان بالمكان بالانسان. كل دي مقيدات. لازم
في الاعتبار اصلا تمام؟ طيب الكلام ده بقى ايه علاقته بالصلاة؟ يعني ايه علاقته بالصلاة؟ علاقته بالصلاة ان انا هنا ايوة لما اعرف الولد اكتر واعرف طيب هو امتى بيمشي وامتى بيفكر وامتى يعني مسلا بالمعلومات الطبية المفيدة جدا او المعلومات اللي هي مهمة في الاختصاص مسألة الولاد اللي هم عندهم
دي اتش دي اللي عندهم الولاد اللي عندهم بيسموهم مرض فرط الحركة ونقص الانتباه الولاد دول في رأيكم لو هم مش معروف طبيعتهم آآ او يعني هم في الصلاة في رأيكم في الصلاة هيبقوا عاملين ايه في الصلاة
يعني الصلاة دي هتبقى بالنسبة لهم حاجة جميلة وسهلة وما فيهاش اي مشاكل خالص بالعكس. الصلاة نزام صعب جدا. هو اصلا هو هو لا اراديا لا اراديا. جسمه ما بيعرفش
تقعد سابت ما يعرفش يقف سابت ما بيعرفش ياخد يركز فترة في حاجة ما بيعرفش مش اراديا ده لا اراديا لا اراديا اصلا مش يعني هو مش قاصد كده هو لأ ما بيعرفش يعني بيقعد فترة يتعالج عشان يوصل لصورة سليمة. في ولاد بيبقى الكلام ده نشأ من البيئة وفيه ولاد هم عندهم استعداد له اصلا جيني
المهم لدرجة حتى في حاجة اسمها يعني ذي في في صورة كاتبها اللي هو الدليل التشخيصي والاحصائي للامراض النفسية اكبر مرجع يعني في الباب ده كاتب ان في عضلة اي دي اتش دي يعني في يعني الحاجة دي حضرة في الكبار
فكرة ان هو القعدة مش عارف وايه وكزا ومش ما يقدرش يركز فترة. والانسان بيتعالج منها تدريجيا يعني. ما علينا. الشاهد يعني اللي اقصده ده بالنسبة له هتبقى اخبارها ايه؟ صعب جدا
يعني ليست ليست مسألة سهلة. مش سهل ان هو يقعد يفضل انه ينضبط حركيا مدة يعني مش سهلة دي ولزلك دول مسلا لما يخشوا يصلوا مسلا صلاة طويلة ما بيصليوش صلاة طويلة يعني ما فيش في صلاة طويلة. ما يقعدش مسلا فترة قاعد في المسجد كده مش هيتحرك ما يقدرش
احنا لازم ده يتاخد في الحسبان برضه اصلا اصلا ركزوا بقى عشان اللي جاي مهم الاطفال كلهم كلهم عندهم ادي اتش دي كلهم عندهم عندهم فرط حركة ونقص انتباه بس ده احنا بنسميه او فسيولوجيكال ايه دي اتش دي
مش اب نورمال او يعني ايه؟ يعني ده طبيعي جدا. اي طفل ما يقدرش ينتبه في حاجة لفترة طويلة هو هو ده في التكوين بتاعه بتاعه الانتباه بينمو قدرة انه ينتبه فترة طويلة في حاجة بينمو. طيب وفرط الحركة
اغلب الاطفال عندهم فرط حركة اصلا طيب ده اللي بقول عليه بقى من شوية كنا زمان الدي اس ان فور اللي هو الدليل التشخيص والاحصائي النسخة الرابعة الفرجان الرابع منه كان بيقول ان الولاد هنعتبر انهم طبيعيين في فرط الحركة ونقص الانتباه حتى عمر
تمن سنين وبعد تمانية نعتبرهم مش طبيعيين. يعني اللي عنده تسعة ولسه عنده المشاكل دي بشوية خصائص كده هم عندهم. هنعتبره مش طبيعي بي اس ام فايف اللي وصل لاتناشر سنة
قال لا لا لا احنا معنا بعد اتناشر سنة يعني عشرة وحداشر والكلام ده عادي؟ اه عادي ليه؟ من كتر ما شاف ان ولاد عند اتناشر سنة بيبقوا قاعدين خالص
زي ما احنا مسلا في طب الاطفال بنتكلم مسلا عن التبول اللاارادي. فقل ما تكلمنيش عنه خالص خالص قبل ست سنوات خالص ده طبيعي تماما لغاية ست سنوات ليه؟ لان احنا لقينا ان ولاد كتير بعد ست سنوات بيوقف بيبطل خلاص المسألة دي تنتهي لوحدها بدون اي حاجة هو هينتهي لوحده اصلا
نوع من النمو يعني هو النمو بتاعه بيقف هنا والدنيا بتنتهي هنا. طيب الكلام ده ادراكه مهم؟ اه مهم يعني بعض المعلومات اللي من النوع ده ادراكها مهم. ولزلك حتى المشكلات العادية الكبيرة الاساسية اللي حاضرة عند الاطفال
وليكن زي مشكلة الايه الحركة والانتباه. ما هي دي مهمة الصلاة محتاجة الصلاة فيها البعدين دول مهمين جدا. الحركة والانتباه مهمين في الصلاة. تركيز. انا مسلا اقعد اركز على الخشوع مع ولد دي
مش وقته خالص طب انا هعمل ايه؟ ده انا هكافح معه فكرة الانضباط والحركة ابتداء اه لأ ده هو لما يصلي انا احاول على قد ما اقدر ان الصلاة دي ممكن اتغاضى عن سرعتها
لان فكرة انه يقف كده الحمد لله رب العالمين الرحمن الرحيم ما لك يوم الدين ويقرا سورة دي متعبة شوية عنده. ابدأ معه بقراية الفاتحة بس بعدين سورة قصيرة بعد كده طول الصورة شوية
مش عارف الركوع كفاية تسبيحة بعد كده تسبيحتين تلاتة الكلام ده مهم في ادراك القضية دي. مهم خالص يعني فعادي انت لو دخلت عزرا يعني على الانترنت او حضرتك دخلت على الانترنت وشفت الاي دي اتش دي خصائص اللي هو الولد اللي عنده كزا
مم الولد المتوحد مسلا فكرة انه يقوم يصلي ومش عارف وايه فكرة يروح يصلي في الجامع هو اصلا اصلا عنده مشكلة سوشياليه. يعني عنده مشكلة اساسا في يعني في مشكلة اجتماعية من الاخر احنا كنا بنقول
يعني هو عنده مشكلة في يعني هو في التواصل عنده ازمة في التواصل فهنقول له بقى انت هتروح تصلي في الجامع وتقعد وتكلم الناس مش عارف ايه وتسلم على الكلام ده مش هيبقى سهل عنده اصلا. لابد ان يراعى
حد يقول لي لا لأ يعني طب ما هو الولد اصلا اللي عنده اوتيزم ده والولد عنده توحد ده اساسا هو مشكلته ان هو مش عارف مريض آآ هيفضل مريض لا في ولاد يا جماعة في ولاية
اب ومش هتبقوا بيسموه بري اوتيستك يعني داخل على توحد لان زي ما قلنا في حاجات هي ممكن تكون هو هو كده. البيئة ما لهاش دور ولا حاجة وان كان اصلا البيئة هي المتهم الاول. بس ممكن البيئة ما لهاش دور لكن لزروف ما مر بها دخلته في الحالة دي وداخل عليها
ممكن انه يلحق يتعالج. المهم يعني ما علينا من القصة دي. اللي انا عايزه اللي انا عايزه ايه من اللقطة دي؟ اللي انا عايز اقوله فكرة فهم الطفل هنا من ناحية حتى المرضية دي فهمه من ناحية الايه دي اتش دي. ان انا بتكلم على الواد عنده. هو ان ده لأ حتى في الفصل في التعليم
ابقى فاهم انا في البيت كامه ابقى فاهمة انا كابوه ابقى فاهم ان هو لازم يتحرك على طول الخط بالعكس احاول اقرأ شوية واعرف بعض الاستراتيجيات المفيدة في التعامل مع
المسألة دي ان انا ادرك فكرة ان لابد انه تفرغ طاقته. الكلام ده ما كانش حاضر في البيئات القديمة ليه؟ لان هم كانوا بيعيشوا حياة فطرية. الحياة اللي بيعيشوها في ايام
لازم تعمل فيهم كده لازم تفهمي ان الولد غير البنت. الولد بيتحرك على طول الوقت. بيخبط بيعمل بيتخانق لان عنده طاقة لابد ان يتفرغ انما البنت لا البنت مايلة اكتر للسكون مايلة للقعدة
لازم نعرف ان طبيعيا الاطفال اللي هم في عمر ما قبل السابعة ده احنا بنتكلم في ان هم طبيعي طبيعي هم في مقبولة الفكرة دي بالنسبة لهم هتفرق بقى في المحتوى التعليمي اللي اللي يتم تقديمه لهم
هتفرق في اللي احنا هننتزره منهم اصلا من الالتزام والانتزام في والاهتمام حتى بالمحتوى التعليمي اللي بيتم تقديمه لهم. كل ده هيفرق بشكل كبير جدا. فده ده اللي اقصده ان
ده ده ضروري بالنسبة لنا ده مهم ادراك الحاجات دي فيما يخص الصلاة ما دام مسلا يفرق في الصلاة جدا هيفرق قوي مع الولد هيفرق ان انا اصبر على ابني اصبر على بنتي لغاية مسلا عشر سنين. واتمنى ان هو عنده عشر سنين ان شاء الله الامور هتتحسن
قص الفعل يعني اه لأ يعني هو حركي لقوا مع الوقت فعلا بقى راسي شوية. الحمد لله بقى بيقدر يصلي ويقدر يضبط نفسه مسلا وقت معين. لانها لا ارادية. ما يبقاش عمال انا
وخلاص لأ اترفق بيه لو هو يعني لما كان حتى بييجوا مسلا بعض الامهات يكلمونا عن ولادهم الولد مسلا نسأل الله العافية عنده مسلا تأخر عقلي شوية او مسلا عنده مشاكل كده يعني كان عنده ضمور كان عنده مش عارف نقص اكسجين المهم في مشكلة ما حصلت في الوزائف العقلية بتاعته. فتيجي الام مسلا تقول ايه؟ تقول يا دكتور ابني هيمشي
اقول لها اه ابنك هيمشي ان شاء الله بس الولاد قاعدين هيمشوا على سنة ونص هو هيمشي على تلات سنين ما تقلقيش وما تضطربيش وما تضغطيهوش عشان ما تحطمهوش نفسيا هو هيمشي بس هيمشي على تلات سنين. وفعلا يمشي على تلات سنين هو متأخر شوية. فانا تفاهمي للمسألة دي ابني هينتزم في الصلاة
ننتظم اهم حاجة ان انا محافز على المنزومة. تعظيم الصلاة عنده. حب الصلاة المكافآت اللي تخص الصلاة. آآ الانتظام في الصلاة ولو حتى مكسرة شوية بس منتزم في الصلاة اصبحت جزء من تكوينه جزء من حياته لكن عندي امل ان شاء الله ان هو عند العاشرة ان شاء الله بازن الله
ولزلك هم قال اتناشر سنة وبالواقع اللي الواحد شافه عشر سنوات عشر سنوات. وفعلا سبحان الله رقم عشرة ده عجيب. يعني رقم عشرة ده عجيب سبحان الله! يعني اتمام عشر سنوات ده عجيب فعلا فيه تحول كبير بيحصل
شخصية طفل بعد سن العاشرة. طيب المهم يعني الشاهد فاللي اقصده ده مفيد زي ما قلت بقى ايه ايه اهمية الباب ده في الصلاة؟ آآ اهمية باب خبرات الناس في
الصلاة مهمة جدا الصراحة مهم جدا وخصوصا لما يكون فعلا الناس شغالة وشاغلها مسألة الصلاة دي واحد عنده اولاد كتير وهو حد مسلا كويس واحد آآ مسلا في مؤسسة تعليمية وعنده خبرات كويسة. لا الكلام ده لا شك مفيد جدا في الصلاة
ولا بأس احنا للاسف الشديد بنعمل استشارات اه عشان مشاكلهم اه البدنية. ليه ما نعملش استشارات عشان مشاكلهم الايمانية  ليه ما نعملش استشارات عشان ليه في حد احنا ممكن نثق فيه والكلام ده نعمله استشارة. نسأل والله طب انا ممكن اتصرف في الحاجة دي ازاي؟ المشكلة دي احلها ازاي؟ انا لاحزت مش عارف ايه؟ للاسف الشديد
يعني حتى استشارات تخص الصلاة يعني نلاقيهم مسلا ايه بيسألوا عن كزا وكزا انما الصلاة وما بناخدش بالنا كمان بقى الا اما تحصل مشكلة وتحصل مصيبة ولا تبقى حاجة ضخمة
طيب في اول صفحة مية وتسعة نكمل من المفيد ايضا جمع بعض خبرات الحكماء المثقفين من الاباء والامهات. برضو خلي يعني خبرة الاب والام خبرة مهمة جدا. لا سيما لو كان فعلا زي ما قلنا هم اذكياء هم حكماء هم خبراء ازكياء
اتقياء يعني لو لو حضرت الحاجات دي آآ ارجو ان يكون الخبرة دي مفيدة او لها قيمة كبيرة يعني. لانهم يتعاملون مع الطفل في بيئات ومواقف متباينة واوسع كثيرا من تعاملات اي احد
ولا يخفى طبعا ان تلك الخبرات ايضا تحكمها العديد من المقيدات وقد تكون افراز تهويل او تهوين او تضخيم او تقزيم. انا بس باكد دايما كل مرة على او على
المقيدات او المحددات اللي لازم ناخد بالنا منها عشان خاطر المعلومات دي ما تبقاش مش مفيدة. او الاستشارات دي ما تبقاش مش مفيدة. يعني لازم ناخد بالنا بالنسبة للاباء والامهات ان في مقيدات كتيرة
ممكن تهويل تهوين ممكن الزروف الاجتماعية اللي هم عايشينها او ظروفهم الاقتصادية حاكمة ارائهم وحاكمة افكارهم. بس هم مسلا ادوارهم مهمة جدا يعني انا سبحان الله قعدت اتفكر كده في كنت اتكلم مع زوجتي في مرة قعدت افكر كده في ايه في التباين اللي حاصل في اولادي
يعني خديجة غير عبدالملك غير عائشة غير محمد تبين. فقلت يعني سبحان الله وان كان التباين ده مرهق شوية ومتعب في اوقات لكن قلت هي نعمة من الله ان الواحد يبقى عنده تقريبا انواع كتيرة من الاطفال. ده مهم خالص
وكمان بقى مش انواع كتيرة يعني المعلم او المعلمة بيعمل ايه؟ بيختبر الطفل في البيئة التعليمية بس لكن بقى في غير البيئة التعليمية. زي احنا شخصيا احنا نفسنا ممكن نلاقي اخت عندنا مسلا في الايه في المشروع او في العمل او في الاكاديمية المتدبر هايلة لكن
تكون مسلا في بيتها وتعاملاتها مع الناس زي الزفت يعني في اماكن تانية من ناحية تانية برضو الميزة في الاباء والامهات فكرة ايه؟ فكرة ان الطفل بيشوفوه في بيئات ومواقف متباينة
من المفيد ايضا ان تكون للمعلم احتكاكات بالاطفال خارج البيئة التعليمية برضو دي من الحاجات المهمة ان الاحتكاكات ما تكونش في البيئة التعليمية بس طب انا ما لي انا كاب وكام؟ ايوة احنا مش كل احتكاكاتنا هتبقى في اطار معين. كل احتكاكاتنا بالولاد للاسف الشديد في اطار ايه لو عاملين لهم حلقة مسلا. لو بنكلمهم لو بنوجههم جوة البيت
طب ما نخرج برة البيت تبقى مواقف تانية يبقى يشاركونا حاجات تانية آآ من المفيد ايضا ان تكون المعلم احتكاكات بالاطفال خارج البيئة التعليمية على اوسع نطاق ممكن لان تلك الاحتكاكات تمنحهم من الخبرات ما يساعده على بلوغ مقصده. ولزلك حتى احنا لما كنا بنحط البرنامج بتاع اكاديمية المتدبر الصغير فكنت بقول
قل ان في في بريكات يعني في اه فواصل. والناس برضو بعضهم ما كانش مدرك الفكرة دي. ان انا اشوف الولد مش بس في الفصل. اشوف الفواصل عامل ايه  مش هشوف الحلقة بس شوف في الفواصل عاملة ايه؟ سلوكياته وشخصياته وحاجات كتيرة بتكتشف في الفواصل. رحلات اما نخرج برة خالص واحنا في بيئة تانية خالص. حفلات
انشطة يعني مش بس البيئة التعليمية ده هيسهم كتير جدا في ان احنا يعني الاحتكاكات بالطفل خارج البيئة التعليمية على اوسع نطاق ممكن ده هيفرق معانا كتير في التعرف عليه. طيب من المفيد ايضا من خلال تجربتي الحوارات المفتوحة الحرة مع الاطفال
لانهم سيتحدثون باشياء قد لا تجدها في محاضرات او عند من يزعمون ان لديهم خبرات. وهذه الوسيلة مفيدة جدا لان الاطفال اذا تكلموا بعيدا عن الضغط والتقييم فان الصدق يكون هو الاغلب على حديثهم. لا سيما لو كانت هناك بيئة محافزة على الصدق والشفافية. ودي نقطة انا اتكلمت عنها. الحوارات المفتوحة
الحوارات المفتوحة الحرة ونخلي بالنا ان ما فيهاش ضغوط وانها ما فيهاش تقييم وانها يعني في بيئة محفزة النقطة اللي بعد كده لابد ان يكون للمعلم تدوينات لما يتبدى له من ملاحظات
يا جماعة هم ولادنا ما يستحقوش ابنك او بنتك ما يستحقش. هم ولاد ولاد حضرتك كمعلمة او ولاد حضرتك كمعلم في الحلقة ما يستحقوش يعني ان احنا نجيب حتة بلوك نوت كده انا اسف في اللفظ يعني ما تساويش عشرة جنيه ولا ما تساويش عشرة درهم مسلا تكون حاجة كده وتكون ما
شاركونا على جنب ما يستحقوش نعمل لهم مسلا على الجهاز بتاعنا ما يستحقوش نعمل لهم مسلا ملف كده على على الهاتف بتاعنا ونبقى بنسجل يبقى بنعمل تدوينات لما يتبدى انها من ملاحزات
ماشي وكل فترة نبقى نبص عليها وننزر لها ممكن ان احنا نلاحز حاجة مسلا في الطفل ده من خلال لما ركزنا فيها لاحزناها فايه اللي بيحصل حد يقول لي طب يا عم ادون ليه يا عم ما انا بحفظ. لا بتحفز ولا ما بتحفزش! بعد وقت هننسى هننشغل بحاجة تانية. فاجي انا مسلا لو عندي مشكلة لو ابني ده مسلا على سبيل المسال
انا عمال ادون عنه ملاحزات ملاحزات ملاحزات. وبعدين لقيته في مشكلة كبيرة مش عارف اتصرف فيها ازاي. لما اجي النهاردة انا كاني بالزبط بقرأ الهستوري بتاعه بقرأ تاريخه. بقرأ تاريخه
شخصي قبل ما ابدأ افكر في حل له اصل. وانا بقرأ تاريخه اوبا ايوة صح ده تصدق هو بيحب كزا مم اه ده انا فاكر ان كزا كزا كزا كزا
كزا كزا انا الكلام ده هيفيدني جدا في حل المشكلة اللي هتطرأ هيفيدني جدا في زرع اللي انا عايز ازرعه ونزع اللي انا عايز انزعه. مفيد جدا يا جماعة فليه ما انا حتى كنت بقول الكلام ده حتى مش على مستوى بس الابناء والبنات. على مستوى
مستوى يا عمي الاخوة والاخوات الاباء والامهات الازواج والزوجات ايه المشكلة وخصوصا ازا كان مسلا نوعية الاشخاص بقى اللي بينسوا بينسوا بينسوا بينسوا بينسوا في ناس ما شاء الله عندهم يعني زكاء كده في الشخصيات وزكاء اجتماعي عنده فايل في دماغه لكل شخصية. عارف
مميزاته وعيوبه وكزا وكزا وكزا وكزا. على الاقل التقديرات حتى ممكن نكون احنا خدنا النوع ده من الناس مش كتير. انما الغالبية بينسى. او حتى احنا ممكن المواقف الوحشة بتنسينا المميزات بتنسينا الملاحزات فيبقى عندنا ايه؟ ايه اللي هنخسره؟ ودي مسألة مهمة جدا في التعرف عليهم ان يبقى عندنا تدوينات لما يتبدل
لنا بالملاحظات آآ الملاحظات. طيب بس فيه حاجات مهمة لازم نركز عليها. فالمعلم الجيد ملاحظ جيد. لكن يعني ممكن بقى نشيل المعلم هنقول المزكي الجيد ملاحز جيد. المزكي الجيد ملاحز جيد. ماشي؟ لكن من المهم الا يترتب على تلك الملاحظات اي تصرفات
ايوة تدوين بس رفع واقع رفع واقع تدوين بس. ممكن تقول لي مسلا بعض الاخوة المشرفين والمشرفات اقول له انت بترفع واقع لان ده مهم مهم اني اخد فرصة اتأكد الكلام ده صح ولا غلط. هو هو فعلا انطباعات لأ ولا لأ دي حقائق واضحات
يبقى ده ضروري جدا لازم مرحلة ايه؟ ولزلك اغلبنا لما ناخد الانطباعات كحقائق واضحات هي دي المشكلة. فين بقى فتبينوا فتثبتوا لا ده لازم الاول يبقى فيه مرحلة مرحلة التدوينات. بدون الانطباعات. بس كده. انطباع لأ وانطباع حقيقي دونته. وبعد ما دونته كده خلاص لا
ادي نفسي فرصة. فرصة لايه؟ لا اصبر شوية. اشوف. اشوف ايه؟ الكلام ده فعلا صحيح ولا مش صحيح. وساعتها ساعتها ممكن ابدأ اتكلم انما احنا لمجرد انطباع بنيجي واخدين تصرف بنخبط الدنيا. المهم من المهم اللي يترتب على تلك الملاحظات اي تصرفات. طالما لا زالت في طورها انطباعات. ولم تتكرر
وقرر بشكل يجعلها حقائق واضحة يبقى دي نقطة مهمة عشان الخطوة دي تبقى لها فايدة. عشان الخطوة دي تبقى مفيدة بالنسبة لنا جدا. ماشي؟ التدوينات دي اللي فيها ملاحزات. والملاحزات دي زي ما قلت مفيدة
جدا ان انا لما احس ان انا الدنيا قفلت معي اجي اراجع اشوف فيه ايه؟ اشوف الحاجات اللي انا كتبتها عن الشخص ده الاقي حاجات تخليني مسلا انطباع اللي انا اللي انا فهمته
حديثا اقول لا مش حقيقي لان ده هو كان وكان وكان وكان وكان وكان وكان وكان. طيب او هو اصلا كزا وكزا وكزا وكزا كزا. طيب النقطة الاخيرة ونختم بها
وتجدر الاشارة الى ان الاطفال لديهم سمات عامة. لكن هناك سمات خاصة بكل طفل. وهذا اللون من التباين الكبير يحتم على المعلم تصنيف ما لديه من معلومات حول سمات الطفل الى عام وخاص او اصول وتفاصيل او ثوابت ومتغيرات. دي مهمة بقى. ان لازم احنا نراجع المعلومات اللي عندنا. يا ترى المعلومة اللي عندي عن
الاطفال دي هل معلومة خاصة ولا معلومة عامة؟ ممكن انا اصلا تكون المعلومة اللي عندي خاصة بولادي بس وولادي كلهم في بيئة واحدة بطابع واحد اب واحد ام واحدة ظروف اقتصادية واحدة ظروف اجتماعية واحدة فلا شك ان هيكونوا
الى حد كبير عندهم تصرفات مختلفة عن غيرهم. فواحد يقول لك لأ هو العيل لو عملنا كزا بيجي كزا. مين قال ان ده ده اصلا ده حصاد الواقع اللي انت عايشه. حصاد تجربتك انت الشخصية
طيب فلازم نفرق ما بين السمات العامة والسمات الخاصة دي اول لقطة ان انا محتاج اتعرف على السمات العامة ومحتاج اتعرف على السمات الخاصة. ان انا افرق بين هل دي سمة عامة في كل
الاطفال ولزلك كتير مننا بيستصحب الصورة اللي حاضرة مع اطفاله لما يروح يعلق او يستصحب الصورة الحاضرة مع طلابه لما يروح يعلم تستصحب واحدة مسلا لسة ما اتجوزتش تستصحب الصورة بتاع ولاد اختها على ولادها هي لما تتجوز
تستصحب الصورة بتاع ولاد اخوها على ولادها. واحد يستصحب الصورة بتاع ولاد اخته على ولاده. لأ دي قصة ودي قصة ودي قصة. لازم نفهم يعني انا كنت دايما اقول للاخوات اقول لهم
كل انسان قصة مستقلة. ما تجيش تقولي ايه؟ يعني ده واحنا قلنا قلناها مرورا وتكررا وتبقى مؤذية جدا للاطفال. بتوصلنا كمان لحاجة سيئة اللي هي المقارنات. كنت بقول ما افسد العلاقات شيء كالمقارنات
المقارنات اكثر ما يفسد العلاقات العلاقات بقى سواء كان بيني وبين زوجتي بيني وبين اخويا بيني وبين مش عارف ابني بيني وبين بنتي المقارنات بقارن حد لان فعلا في الحقيقة ما فيش حاجة اسمها
حد زي حد عشان نقارنه به انا عشان اقارنك به لازم يكون كل حاجة تشابه بعضيها بقارنك بها على اي اعتبار. النهاردة انا بقارن زوجتي بزوجتك طب ما انا ممكن اكون انا بعمل مشكلة
هي اللي موصلة زوجتي للحالة دي كلها طب انت انت بتقارني زوجك بزوجها طب ممكن تكون اصلا انت فيك خلق او عندك مشكلة هي اللي مغيرة المشهد ده كله. بقارن ابني بابنها طب ما انا ممكن يكون عندي
مشكلة المقارنات دي اكثر ما يفسد العلاقات. كل انسان قصة مستقلة. كل انسان قصة مستقلة بس الاهم بقى ايه؟ طب انا طب انا احل المشكلات ازاي؟ ان انا يكون عندي السمات العامة بقى. الحضور للسمات العامة. عشان اقدر اقول ايوة لأ كده لأ بصرف النزر. انا مش هقول
ما هاقارنهاش بفلانة ولا فلانة ولا فلانة ولا فلانة. لأ بس هي هاقارنها بسورة المرأة التي ينبغي ان تكون عليها في الشريعة. مش دي صورة المرأة. انا زوجي مش هاقارنه بفلان وفلان وفلان وفلان. انا هاقارنه
الصورة دي ينبغي ان يكون عليها في الشريعة. اقارنه بالصورة اللي هي مش عارف كذا. اقارنه بصورة يبقى الجزء العام والجزء الخاص. فلازم نخلي بالنا من دي. ولازم نخلي بالنا ان في اصول وفي تفاصيل
في اصول وفي تفاصيل. الاصول غير التفاصيل. لازم ده ينتبه له برضه ان انا اميز لأ دي اصول ودي تفاصيل. طب دي اصول انا ما قولش على التفصيل الصغيرة ده اصل. ويحتكم اليه والكلام ده كله
وفي نفس الوقت الثوابت والمتغيرات في حاجات ثابتة وحاجات متغيرة. المهم يعني ده حاجات كده تحكم الموضوع. ارجو ان انا اكون في الجزء او المحاضرات اللي عدت دي. الحلقات اللي عدت اكون
ان وضحت الى حد كبير اللي نقصده بيتعرفوا عليهم قبل ان تعرفوهم وان ده بيساعدنا ان شاء الله الى حد كبير بازن الله على ان احنا نقدر نتعامل معهم بشكل سليم احنا جايين من برة
خالص جايين عيوبنا التي فيهم بداية من المشكلة فين وجينا بعد كده دخلنا على التصور عن الله ان هم يصلوا له وبعدين رجعنا لهم وهم نفسهم احنا لازم نتعرف عليهم قبل ما نعرفهم
وبعد كده هنبدأ نتكلم عن الفعل زاته بقى. الفعل الحركة الصلاة بتيجي منين وبتنشأ ازاي والقصة دي؟ ده اللي هنتكلم عنه في المملكة البشرية وما بعدها. في الحلقة القادمة ان شاء الله
اللهم ربنا وبحمدك اشهد ان لا اله الا انت استغفرك واتوب اليك
